Gradiska.com - Voćari podnose zahtjeve za nadoknadu štete od proljetnog mraza\nPodsticajna sredstva se odobravaju samo za površine voćnih zasada za koje je procijenjen stepen oštećenja 50% i veći, te svakako za registrovana poljoprivredna gazdinstva.\n„U šalter sali Opštinske uprave Gradiška voćari mogu preuzeti kopiju zapisnika o procjeni štete, te popuniti zahtjev i poslati ga Agenciji za agrarna plaćanja. Raspodjelu sredstava vršiće resorno ministarstvo na osnovu broja prispjelih zahtjeva. Na području Gradiške, procijenjene su štete preko 16, 5 miliona KM, na oko 1100 hektara zasada voća“, ističe Milutin Misimović, šef Odsjeka za poljoprivedu opštine Gradiška.\nDa je aprilski mraz nanio velike štete voćnjacima, još ljetos su nam potvrdili gradiški voćari. Ove godine, velike gubitke imao je i voćar iz gradiškog sela Trebovljani, Nikola Vukota.\n„U jabukama imam preko 90 % štete, a u kruškama malo manje“, kaže Vukota.\nDa će ovogodišnje štete u voćnjacima biti u određenoj mjeri nakonađene, predstavnicima Udruženja voćara RS obećao je i resorni ministar Stevo Mirjanić, na nedavno održanom sastanku. Predsjednik udruženja Dragoja Dojčinović ističe da će im svaka pomoć biti značajna.\n„I u drugim oblastima poljoprivrede bilo je šteta, ali su ipak najveće u voćarstvu. Tražili smo da, kod voćara koji su imali 100% štetu, nadoknada bude 2000 KM po hektaru, ali taj iznos će vjerovatno biti manji“, smatra Dojčinović.\nManje novca voćari očekuju zbog toga što zahtjeve za nadoknadu štete ovih dana podnose i drugi poljoprivredni proizvođači u RS, koji su pretrpjeli gubitke zbog bolesti kvrgave kože ili plavog jezika.\n„Iznos naknade zavisiće od ukupnog broja prispjelih zahtjeva, a dio sredstava biće doznačen voćarima“, ističe Milutin Misimović, šef Odsjeka za poljoprivedu opštine Gradiška.\nZahtjev za isplatu podsticajnih sredstava, voćari sa područja Gradiške mogu podnijeti na šalteru broj 8, u šalter sali Opštinske uprave Gradiška, najkasnije do 31. oktobra.\nVoćari su se za pomoć obratili i distributerima zaštitnih sredstava. U republičkom Udruženju saznajemo da će voćari, čiji su zasadi pretrpjeli štete veće od 80%, kod nekoliko distributera, zaštitna sredstava i repromaterijal moći nabaviti po 15% i 20% nižim cijenama.\nViše iz kategorije: « Veliki izbor stočne hrane u fabrici “GOLMIX” u Novoj Topoli\tFalsifikovani med sve češći na tržištu »


Obilježena slava opštine Bratunac - UPSMedia Obilježena slava opštine Bratunac – UPSMedia\nObilježena slava opštine Bratunac\nmaj 6, 2018 januar 15, 2019 urednik\nU Hramu Uspenja Presvete Bogorodice u Bratuncu služena je sveta liturgija i lomljenje slavski kolač, čime je obilježena slava opštine Bratunac.\nČestitajući građanima slavu, načelnik opštine Nedeljko Mlađenović izrazio je zadovoljstvo projektima realizovanim u posljednjih pet godina, u koje je uloženo oko 100 miliona maraka, a za naredne dvije godine najavio je projekte vrijedne 20 miliona, koji će biti realizovani u saradnji sa Vladom RS.\n„Na području Bratunca se trenutno realizuju projekti vrijednosti 12 miliona maraka, a doprinijeće kvalitetnijim uslovima života građana. U ovoj godini prioritet će biti oživljavanje privrede i izgradnja industrijske zone pored novoizgrađenog mosta Bratunac-Ljubovija“, istakao je načelnik Mlađenović.\nPored ovih projekata, najavljena je izgradnja zaobilaznice, zgrade opštine i regulacija korita rječica.\nSlavskim obredom završena je šestodnevna kulturno-sportska manifestacija „Đurđevdanski dani“, koja se već 17. godinu održava povodom slave opštine – Đurđevdana.\n← Bratstvo spremno da upiše nove bodove\nSrebrenica: Još četiri dana otvoren konkurs za studentske stipendije →\nfebruar 21, 2019, 8:29 am


REAKCIJA AMERIČKE AMBASADE U BiH: Zatražene informacije od MUP RS o ŽANDARMERIJI KOJA SE DEFINIŠE KAO VOJNA jedinica...\nREAKCIJA AMERIČKE AMBASADE U BiH: Zatražene informacije od MUP RS o ŽANDARMERIJI KOJA SE DEFINIŠE KAO VOJNA jedinica…\n“Sjedinjene Američke Države ulažu milione dolara u BiH u policijske jedinice koje nisu militarizovane i koje su, prije svega, u funkciji zaštite građana i ti ciljevi će i dalje biti naš prioritet”\nIz Ambasade Sjedinjenih Američkih Država u BiH komentarisali najavu Vlade Republike Srpske da će ovaj entitet odustati od formiranja rezervnog sastava entitetskog MUP-a, ali da će oformiti žandarmeriju.\nIz Ambasade su za N1 kazali da je odluka ”da se povuku amandmani na Zakon o policiji i unutrašnjim poslovima Republike Srpske – korak u pravom smjeru”.\n”Njima bi se stvorili uvjeti za formiranje rezervnog sastava policije Republike Srpske. Kao što smo i ranije govorili, uspostava rezervnih policijskih sastava u bilo kojem entitetu ne doprinosi rješavanju transnacionalnog pitanja poput migrantske krize. Jedino će veći stepen koordinacije i interoperabilnosti doprinijeti stabilnijoj i sigurnijoj Bosni i Hercegovini. S druge strane, rezervne policijske snage bi samo povećale tenzije i vodile ka eskalaciji nepovjerenja”, istakli su iz Ambasade SAD u BiH.\n“Sjedinjene Američke Države ulažu milione dolara u BiH u policijske jedinice koje nisu militarizovane i koje su, prije svega, u funkciji zaštite građana i ti ciljevi će i dalje biti naš prioritet”, naglašavaju za N1.


Protest Čačana ispred zgrade opstine zbog eksproprijacije\nTanjug 10. februara 2022. 16:40\nČAČAK – Građani čačanskog kraja okupili su se danas ispred zgrade opštine u tom gradu nezadovoljni ishodom sastanka održanog u sredu sa premijerkom Anom Brnabić o uslovima eksproprijacije zemljišta za autoput „Miloš Veliki“.\nPo rečima jednog od članova delegacije građana na tom sastanku Bratislava Simovića, zahtevi su se odnosili na isplatu naknade vlasnicima već eksproprisanih parcela duž završenog autoputa od Prljine do Pakovraće, a koje nisu plaćene, kao i nezadovoljni visinom naknade, ali zato što se ročišta na tužbe tim povodom već godinama odlažu.\nKako navodi, problem ni posle jučerašnjeg sastanka sa premijerkom nije rešen.\nSimović podseća da je premijerka kojoj su se požalili na neodgovornost Gradske uprave u rešavamnju ovog problema, na otvaranju deonice od Preljine do Pakrovaće rekla da nije bila upoznata sa problemima, iako su oni, kaže, zahteve dostavljali vladi.\nPremijerka Brnabić je na jučerašnjem sastanku poručila da Vlada Srbije ima nedvosmislenu nameru da svi građani čija je imovina predmet eksproprijacije budu adekvatno obeštećeni i da će poštovati svaku odluku suda koja određuje cenu eksproprisane imovine i objekata, kao i da ni vlada ni bilo koja opština ni na koji način ne može uticati na odluke suda.\nPremijerka se u Vladi Srbije sastala s građanima koji su nedavno izrazili nezadovoljstvo zbog postupka eksproprijacije za izgradnju autoputeva „Miloš Veliki“ i Moravskog koridora, kao i aerodroma Morava u Kraljevu.


Mektić: Njemačka vlada dala doprinos u razvoj sigurnosnog sektora u BiH\nNjemačka vlada dala je značajan doprinos u razvoju sigurnosnog sektora u Bosni i Hercegovini, posebno na jačanju kapaciteta Granične policije BiH (GPBiH), kazao je ministar sigurnosti Bosne i Hercegovine Dragan Mektić danas tokom oproštajne posjete ambasadorice SR Njemačke u BiH Christiane Hohmann.\nTa podrška bit će nastavljena i ubuduće kroz opremanje i druge vrste pomoći GPBiH, najavila je Hohmann, koja uskoro odlazi iz BiH na novu diplomatsku misiju.\nTokom sastanka razgovarano je i o trenutnoj političkoj i sigurnosnoj situaciji u BiH. Ambasadorica Hohmann je istakla da je zadovoljna zbog povlačenja odluke o formiranju rezervnog sastava policije RS, istakaši da jednostrana rješenja ne bi išla u korist jačanja sigurnosti već izazivanja novih zategnutosti i nepovjerenja u BiH.\nUpoznala je Mektića s glavnim odredbama novog zakona o zapošljavanju u Njemačkoj koji će se odraziti i na BiH s obzirom na veliki broj mladih iz BiH traži posao u toj zemlji.\nIstovremeno, razgovarano je nastavku produženja važenja evropskog putnog naloga kojim se ubrzava procedura povratka državljana BiH koji nelegalno borave u Njemačkoj, saopćeno je iz Ministarstva sigurnosti BiH.


Tramp mag društvenih mreža, ali Hilari „prelazi liniju“\nM. D. 18. septembra 2016. 21:00\nPredsednički izbori u SAD podsećaju na rijaliti šou, ali će pobednik najverovatnije biti kandidat koji uspe da mobiliše birače koji ne glasaju, i to u onih 15 saveznih država u kojima je razlika između kandidata tesna, smatraju učesnici panela o ulozi tradiconalih i novih medija u predsedničkim izborima u SAD u okviru konferencije „Digital 2016“.\nKada je reč o uticaju na politiku prema Srbiji, direktorka Centra za spoljnu politiku Aleksandra Joksimović ukazala je da je američka spoljna politika kao remorker koji se teško kreće, odnosno da se ona veoma teško menja, i da stoga, bez obzira na to ko pobedi, ne treba očekivati neke zaokrete prema Srbiji.\nTe zaokrete ne treba ni tražiti jer su odnosi dve zemlje poslednjih godina u usponu, i taj trend će se nastaviti, ocenjeno je na panelu.\nNa panelu su učestvovali, pored Joksimović, i Brent Sadler iz N1, Srđa Popović iz Kanvasa i novinar Denis Kolundžija, a na pitanje ko pobeđuje na američkim izborima, oni su se uglavnom saglasili da je to Hilari Klinton i dodali da će prva predsednička debata biti „pravi vatromet“ i da će najviše uticati na birače.\nGovoreći o odnosu kandidata prema medijima, kako tradicionalnim tako i digitalnim, oni su saglasni da je Donald Tramp apsolutni „gospodar društvenih mreža“, pre svega Tvitera, dok Klinton ne zanemaruje ni tradicionalne medije.\nPrema rečima Sadlera, Tramp je čitav život prodavac i „sada prodaje sebe kao budućeg predsednika SAD“, ali nije neuništiv. Dok Hilari Klinton voli da kontroliše stvari, Tramp voli odsustvo kontrole, kaže Sadler.\nIpak, on smatra da će se Amerikanci „na kraju dana opredeliti za bezbedniju opciju“. On je podsetio da je su Ronalda Regana zvali „teflonski predsednik“ („zato što se na njega ništa ne lepi“) a da Trampa zovu „teflon kandidat“.\n„Nije nepopediv, ali ima neku zastitu. Mnogo toga je moglo da uništi njegovu kampanju, ali se to ipak nije desilo. Mislim da Hilari prelazi liniju, ali nemojte preskočiti Trampa“, rekao je Sadler.\nJoksimović kaže da je Tramp direktniji, prisutan je na društvenim mrežama i skandal-majstor, a društvene mreže i postoje da se na tako drastičan način privlači pažnja.\nS druge strane, kako je ocenila, Klinton je pedantna, jasna i fokusirana, i ona se nije odrekla tradicionalnih medija jer smatra da treba da postoji balans.\nOna je rekla da je nekada važnija podrška koju pružaju poznate ličnosti, poput pevačica Kejti Peri i Majli Sajrus, od broja pratilaca ili „lajkova“ na društvenim mrežama.\nOna, međutim, kaže da se može govoriti i tome da se birači ne opredeljuju na osnovu poruka, već ličnih imprešija i poverenja koje imaju u kandidate. Za Popovića, američka predsednička kampanja podseća na rijaliti šou.\n„Tramp je rijaliti zvezda, koja pravi skandale“, rekao je on dodajući da se tako hrani populizam i da to vodi ka tome da se ne biraju vrednosti ili politike, već „ko vikne jače“.\nGovoreći o tome kako srpski mediji prate izbornu kampanju u SAD, on je ocenio da nekoliko medija radi to veoma ozbiljno, a da tabloidni mediji imaju „provincijalni pristup“ i da se sve zasniva na skandalima.\n„Priča se o tome da je muž Hilari Klinton bombardovao Srbiju, i da bi to moglo da donese nešto u promeni politike, a da je Trampova žena Slovenka. Američka politika je ozbiljna stvar, a Srbija nije tema, na svu sreću“, poručio je Popović.\nOn smatra da izbori u SAD nisu po sistemu „koga ćemo da izbacimo iz farme“, i podseća da je tu reč o glasanju po delegatskom sistemu, i da je najvažnije šta će se dogoditi u 15 država, gde je razlika tesna.\n„Ko uspe da pomeri one koji ne glasaju u ključnim državama, taj i pobeđuje. Ključni uticaj će imati predsednička debata“, navodi Popović.\nNa pitanje kako Tramp uspeva da bude prisutan u medijima 24 časa dnevno sedam dana u nedelji, Kolundžija navodi da je on bio poznat i pre nego što je ušao u politiku, a da je sada samo promenio „ekosistem“.\n„Njega su mediji prihvatili kao što kod nas prihvataju starlete ili estradne zvezde. On ume da koristi Tviter. Mag je Tvitera, dok je Hilari dosadna. Majstor je da svakome da nadimak i to ima reakciju“, istakao je Kolundžija navodeći da Tramp bira medije kojima će se obratiti.\nOn smatra da su, zahvaljujući digitalnim medijima, politički kandidati uspeli da izbegnu „tradicionalnu komunikaciju“, ali je uloga i tradicionalnih medija i dalje važna.\nNa pitanje da li možemo očekivati da se trend iz američke kampanje prenese i na predsedničke izbore u Srbiji, koji su predviđeni za sledeću godinu, učesnici panela smatraju da se u domaćoj poliltici koriste digitalni mediji, ali više kao forma kako bi se pokazalo da se prate svetski trendovi, ali da je generalno problem pitanje sadržaja.


Panoramski prikaz neba – Suština pasijansa™\nNick Risinger je pratio svoje demone po malobrojnim zabitima koja još uvek nisu zagađena svetlošću kako bi mogao da načini čestite snimke zvezdanog neba. Angažovao je solidnu opremu: šest specijalnih fotoaparata sa namenskim filterima za slikanje neba je montirao na postolje koje rotira da kompenzuje rotaciju zemlje tokom dugih ekspozicija. Loveći deo po deo neba u razna doba godine i prešavši preko 100.000 kilometara, što je podrazumevalo i dva putovanja u Južnu Afriku, ovaj ludak je uspeo da uhvati 37.440 ekspozicija neba pod uglom od samo 12 stepeni (otprilike, širina dlana kad je ruka ispružena), Kvalitet i detaljnost tih ekspozicija je nešto od najboljeg što je ikad uhvaćeno sa površine planete.\nA onda je čovek sastavio te ekspozicije u jednu sfernu panoramu veličine pet gigapiksela…\nOsim klasične panorame koju možete veoma zumirati i pomerati u svim pravcima, dat je i prikaz sazvežđa, sve sa prikazom ugla i pravca na maloj šemi galaksije.\nPravo da priznam, dok sam jutros gledao tu panoramu, nisam mogao da verujem da će mi ta tema biti toliko zanimljiva. Kad sam pogledao na sat, shvatio sam da je jutarnja kafa odavno popijena, a vreme za posao odavno počelo…\nPrethodno Prethodni prilog: Google u slavu Marte Graham\nSledeće Sledeći prilog: Fotografija dana, 11. maj 2011


Trogodišnjim projektom koji je počeo 1. novembra 2010. IAN Međunarodna mreža pomoći u partnerstvu sa holandskom organizacijom Globalna inicijativa u psihijatriji i u saradnji sa Kancelarijom Zaštitnika građana usmerava svoj rad ka prevenciji torture u Srbiji i pružanju podrške žrtvama.\nProjekat ima za cilj da unapredi bezbednost i uživanje ljudskih prava u marginalizovanim zajednicama, pruži sveobuhvatnu rehabilitaciju žrtvama torture i članovima njihovih porodica i da doprinese smanjenju torture i zlostavljanja u Srbiji i zemljama regiona. Važan aspekt programa je i podrška dobroj praksi vezanoj za monitoring ustanova zatvorenog tipa.\n• Sveobuhvatna podrška žrtvama torture koja uključuje psihološku, psihijatrijsku, medicinsku, pravnu i psihosocijalnu podrška (edukacija u oblasti računara, socijalnih veština, engleskog jezika i preduzetništva).\n• Osnaživanje organizacija koje okupljaju grupe pod rizikom od torture i zlostavljanja (ljudi koji pate od mentalnih oboljenja, korisnici droga, Romi, ljudi koji žive sa HIV-om). U saradnji sa organizacijama Duša, UPSZ, As i Novi svet za članove ovih udruženja organizuju se obuke za zagovaranja, pisanje i upravljanje projektima, odnose s medijima i uvođenje rodnog aspekta u programe, kao i za unapređenje računarskih veština i znanja engleskog jezika.\n• Podrška primeni Opcionog protokola uz Konvenciju protiv torture kroz izgradnju kapaciteta Kancelarije Zaštitnika građana u domenu adekvatne psihijatrijske i forenzičke procene i dokumentovanja slučajeva torture, i kroz edukativne seminare za profesionalce koji dolaze u kontakt sa žrtvama torture.\n• Podizanje svesti javnosti u regionu Balkana o problemu torture kroz sprovođenje i promociju regionalnog istraživanja u vezi sa torturom i odnosom post-konfliktnih društava prema ovom pitanju, u saradnji sa šest centara sa Balkana koji rade sa žrtvama torture (Centar za ljudska prava Niš, Vive žene Tuzla, CTV Sarajevo, IRCT Zagreb, ARCT Tirana, KRCT Priština).\n• Kampanje protiv kulture nasilja u institucijama i u širem društvu u regionu Balkana kroz informisanje o postojećim mehanizmima prevencije.\nProjekat finansira Evropska unija putem Evropskog instrumenta za demokratiju i ljudska prava, a sufinansira Dobrovoljni fond Ujedinjenih nacija za žrtve torture.\nZa sve dodatne informacije: Nataša Cvetković Jović , Menadžerka projekta


Bokseri Radničkog najbolji u šumadijskom regionu - KRAGUJEVAČKI SPORT\nProteklog vikenda Kragujevac je bio domaćin pretposlednjeg kola Regionalne lige Šumadije u boksu. U hali „Jezero“ okupili su se najbolji borci iz regiona, a najuspešniji je bio domaći tim Radničkog, koji na taj način, kolo pre kraja prvenstva, obezbedio sebi novu, treću uzastopnu titulu prvaka regiona.\nU konkurenciji od jedanaest klubova, Radnički je imao najveći broj boraca i na kraju zasluženo trijumfovao sa šest pobeda, čime su Kragujevčani pokazali da se tradicija sjajnih boksera, stasalih u čuvenoj školi BK „Radnički“, i dalje nastavlja.\nKragujevčani su tako po treći put uzastopno osvojili ovo takmičenje i tako pokazali da su bez premca u regionu. Očigledno je da je Radnički prerastao ovaj nivo takmičenja, pa se u kragujevačkom klubu nadaju da će sledeće sezone ponovo biti formirana Prva savezna liga, što bi evidentno diglo kvalitet boksa u Srbiji na jedan viši nivo.\nTreba zabeležiti i da su na ovoj reviji boksa nastupili i članovi BK „Kragujevac“, koji je formiran pre par meseci. Ovaj klub je bio zastupljen sa četiri boraca i zabeležili su dve pobede, po jednu u muškoj i ženskoj konkurenciji.\nPoslednje kolo Regionalne lige Šumadije biće održano sredinom decembra u Rekovcu ili Trsteniku.\nPrevious Đurđić polomio ključnu kost\nNext Stanković pojačao BK Radnički


Pripadnike ovih horoskopskih znakova mnogi izbegavaju u širokom luku...\nČak i ako ih niko ništa nije pitao, pripadnici ovih znakova Zodijaka neretko će nametati svoj stav.\nAstrologija otkriva, šta najviše nervira sve horoskopske znake!\nOvo su stvari zbog koje vam se koža ježi, koje vas uvode u svađe ili vam uništavaju raspoloženje. Ovan ne voli da čeka, Bik da ga bilo ko požuruje...\nDa li...i ljubav ima rok trajanja?\nFaza "medenog meseca" ima rok trajanja. U proseku, posle tri i po godine počinjemo osobu sa kojom smo u vezi da uzimamo zdravo za gotovo, mnoge stvari odjednom se "podrazumevaju"


STEVANOVIĆ: Danas branimo i jačamo poziciju Republike Srpske - Demos - Zvornik - Demokratski savez\nDemos - Zvornik - Demokratski savez > Novosti > STEVANOVIĆ: Danas branimo i jačamo poziciju Republike Srpske\nOna je istakla da se prenos nadležnosti u proteklih 20 godina vršio u kontinuitetu sa nivoa Republike Srpske na nivo BiH i da sada imamo stvarno stanje koje značajno odudara od onog što je propisano Ustavom BiH.\n„To su tri stvari koje su realno izazvale žestok otpor u Republici Srpskoj. To je inicijalna kapisla da se zapitamo šta je slijedeće na redu i da shvatimo da ne smijemo više biti u defanzivnoj ulozi i da se stalno od nečega branimo. Ne smijemo više biti objekat, nego subjekat politike i uzeti proaktivnu ulogu“, istakla je Stevanovićeva.\nOna je podsjetila da je gro nadležnosti sa Srpske na nivo BiH prenošen odlukama visokog predstavnika, Ustavnog suda BiH i Parlamenta BiH, ali i da su nadležnosti iz oblasti indirektnog oporezivanja, odbrane i pravosudnih instituicija prenesene uz saglasnost Narodne skupštine Republike Srpske.\nDodala je i da krizu u BiH mogu riješiti samo domaći političari razgovorom i dogovorom.


ZORANA UVREDILA NAROD: Nišlije nisu sposobne da vode aerodrom!\nMinistarka građevinarstva, saobraćaja i infrastrukture Srbije, Zorana Mihajlović izjavila je da vlasti u Nišu ni poslovodstvo niškog aerodroma „Konstantin Veliki“ nisu sposobni da upravljaju tim preduzećem.\n„Jučerašnji ‘fejk njuz’ da Vlada Srbije nije odobrila produžetak ugovora za 36 radnika na niškom aerodromu najbolji je dokaz da ni Grad Niš ni poslovodstvo aerodroma nisu sposobni da upravljaju ovim, za Srbiju strateški važnim, preduzećem“, kazala je Mihajlović, saopštio je njen kabinet.\nNacionalna koalicija za decentralizaciju (NKD), jedna od članica inicijative „Ne damo niški aerodrom“, juče je saopštila da je na niškom aerodromu 35 ljudi je ostalo bez posla pošto Vlada Srbije nije dala saglasnost za produženje njihovih ugovora o radu.\nU saopštenju se navodi da su radnici tog aerodroma potvrdili da je poslovodstvo na vreme uputilo zahtev gradskim vlastima za produženje ugovora o radu, ali da ne znaju da li je taj zahtev prosleđen Vladi Srbije u skladu sa procedurom.\nPo pisanju beogradskih medija komisija Vlade Srbije za davanje saglasnosti za novo zapošljavanje i dodatno radno angažovanje, na sednici 27. aprila, dala je saglasnost za produženje ugovora za 36 zaposlenih niškog aerodroma, koji su angažovani na poslovima opsluživanja putnika, robe i vazduhoplovstva.\nTa informacija je potvrđena i u kabinetu gradonačenika Niša.\nZorana Mihajlović je kazala da „prepucavanje poslovodstva aerodroma u Nišu i čelnika tog grada direktno ugrožava funkcionisanje aerodroma, ugrožava građane i bezbednost“.\n„Njihova nesposobnost pokazuje da su spremni čak i da dovedu u pitanje odvijanje avio-saobraćaja u Nišu“, kazala je Mihajlović.\nMinistarka je istakla da je nju iznenadilo to što ni gradske vlasti ni poslovodstvo aerodroma nisu odreagovali na informaciju koja je izašla u javnost, da radnici zaduženi za bezbednost ne mogu ili neće da obavljaju svoj posao, što direktno ugrožava bezbednost aerodroma.\n„To direktno ugrožava bezbednost putnika koji treba da polete s ovog aerodroma ili slete u Niš i predstavlja uznemiravanje javnosti“, istakla je Mihajlović.\nIZVOR: N1 Srbija / FOTO: N1


CG opozicija ponovo optužuje BGD i traži prelaznu vladu\nTanjug 15. septembra 2021. 14:18\nPODGORICA – Stranke parlamentarne opozicije u Crnoj Gori, predvođenje DPS-om Mila Đukanovića, ponovo optužuju Beograd da je odgovoran za sve negativno što se događaja u toj državi, a izlaz iz aktuelnne političke krize vide u formiranju prelazne vlade ograničenog mandata sa zadatkom organizovanja vanrednih parlamentarnih izbora.\nU zajedničkom saopštenju, navodi se da su poslednji događaji u vezi ustoličenja mitropolita crnogorsko-primorskog Joanikija u Cetinjskom manastiru pokazali „da Crna Gora ima marionetsku vladu koja je u potpunosti instrumentalizovana u službi tuđih, antidržavnih i anticrnogorskih interesa“.\nSmatraju da događaji na Cetinju nije bio verski obred već, kako tvrde, „velikosrpska ofanzivu koja ima za cilj da obezliči Crnu Goru“.\nGrađanski otpor je, tvrde, sprečio državno poniženje koje je planirao „zvanični Beograd i aktuelne vlasti“.\nU zajedničkom saopštenju DPS-a, SDP-a, Liberalne partije, SD, predstavnika manjiskih partija ukazuju da „aktuelnom vladom trenutno upravlja čovek kod koga ne postoji osnovna moralna, lična i državnička odgovornost, i koji je spreman da po cenu ljudskih žrtava ispunjava zahteve svojih nalogodavaca a sve u cilju stvaranja “srpskog sveta”.


Naslovnica Showbiz Pogledajte spisak pjevačica i starleta koje rade za uhapšenog m.kroa!\nMihajlo Maksimović, najveći m.kro u regionu koji se tereti za organizovanje lanca pros.itucije, podvodio je poznate srpske pjevačice, starlete i voditeljke!\nNjihov identitet je otkriven nakon što je Maksimović krajem februara ove godine uhapšen na beogradskom aerodromu “Nikola Tesla” kad su pronađeni spiskovi s imenima estradnih prostitutki, ali i katalog s profesionalnim fotografijama i cjenovnikom dama sumnjivog morala.\nPrethodni članakGodišnja nagrada Milana Mladenovića\nSljedeći članakŠ0KANTNO priznanje prevarene žene učesnika Parova! Ivana: Požgaj mene voli, a Milijanu ka*a iz zezanja!


Vi ste ovde: Overa / RADNI ODNOS / MIŠLJENJA MINISTARSTVA / Zabrana konkurencije, osnivači, direktor, rad van radnog odnosa / Direktor je osnivač i jedini organ u privrednom društvu\n„Zakonom o radu („Sl. glasnik RS“, br. 24/2005 i 61/2005 – dalje: Zakon) u članu 48. propisano je da direktor može da zasnuje radni odnos na neodređeno ili određeno vreme. Radni odnos zasniva se ugovorom o radu. Radni odnos na određeno vreme može da traje do isteka roka na koji je izabran direktor, odnosno do njegovog razrešenja. Međusobna prava, obaveze i odgovornosti direktora koji nije zasnovao radni odnos i poslodavca uređuju se ugovorom.\nPrema tome, lice izabrano za direktora može da zasnuje radni odnos na određeno ili neodređeno vreme ili da obavlja poslove direktora bez zasnivanja radnog odnosa.\nAko je lice koje obavlja poslove direktora zasnovalo radni odnos, ima sva prava zaposlenih iz Zakona o radu, te i pravo na naknadu troškova za ishranu u toku rada. Zakonom i Opštim kolektivnim ugovorom („Sl. glasnik RS“, br. 50/2008, 104/2008 – Aneks I i 8/2009 – Aneks II) nije propisana visina naknade troškova za „topli obrok“, već se navedeno utvrđuje ugovorom o radu, odnosno opštim aktom poslodavca.\nAko lice obavlja poslove direktora bez zasnivanja radnog odnosa, o međusobnim pravima, obavezama i odgovornostima zaključuje se ugovor (član 48. stav 4. Zakona). To nije ugovor o radu, jer se ne zasniva radni odnos, već ugovor kojim se uređuju međusobna prava, obaveze i odgovornosti između direktora i poslodavca. Za svoj rad direktor ima pravo na ugovorenu naknadu koja ima karakter zarade, i druga prava i obaveze po osnovu rada ako se ugovore.\nU skladu sa članom 48. Zakona, ugovor o radu sa direktorom zaključuje u ime poslodavca upravni odbor, a kod poslodavca kod koga nije obrazovan upravni odbor – organ koji je određen aktom poslodavca.\nU skladu sa Zakonom o penzijskom i invalidskom osiguranju („Sl. glasnik RS“, br. 34/2003, 64/2004 – odluka USRS, 84/2004 – dr. zakon, 85/2005, 101/2005 – dr. zakon, 63/2006 – odluka USRS i 5/2009) osnivači privrednih društava koji u njima rade bez obzira da li su u radnom odnosu u privrednom društvu čiji su osnivač smatraju se osiguranicima samostalnih delatnosti i po tom osnovu ostvaruju prava iz penzijskog i invalidskog osiguranja. Podradomosnivača se smatra i zastupanje i predstavljanje privrednog društva od strane osnivača, kao i obavljanje poslovodstvenih ovlašćenja i poslova upravljanja u skladu sa zakonom kojim se ureduje položaj privrednih društava.\nKada je osnivač jedino lice koje obavlja rad u privrednom društvu i istovremeno direktor i jedini organ privrednog društva, na osnivača ne mogu da se primene odredbe Zakona o radu o zasnivanju radnog odnosa i ostvarivanju prava i obaveze po osnovu rada.“\nMišljenje Ministarstva rada i socijalne politike br. 011-00-168/2009-02 od 03.04.2009. godine\nTags: direktor, osnivač, topli obrok\nSTATUSNA PROMENA – Promena pravne forme preduzetničke radnje u društvo... Nemogućnost prerastanja radnog odnosa na određeno vreme u radni odnos na neodređeno...


Kako je protekao susret Vučića i Palmera – Naši u svetu\nObjavljeno 04/11/19 u 13:00\n“Zadovoljan sam razgovorom s Palmerom, jer smo razmotrili sva sporna pitanja, odlučni da pronalazimo rešenja koja bi omogućila bolje bilateralne odnose Srbije i SAD i konstruktivan pristup i pokušaj u onosima s Prištinom da se vratimo dijalogu”, rekao je predsednik Vučić.\n„Srbija je spremna za kompromise i neće biti spremna za sopstveno ponižavanje i nipodaštavanje svog naroda na KiM, kao i cele države”, istakao je Vučić na zajedničkoj konferenciji za štampu.\n“Isto tako, oni koji misle da Srbiju unize, a ovo nije dirketno obraćanje Palmeru, i misle da je moguće Srbiju pritisnuti i naterati na nešto što nije u njenim interesima, to nije moguće”, rekao je predsednik Srbije.\n„Mi smo danas imali najpre razgovor u četiri oka, pa sa delegacijama. Ti razgovori su bili otvoreni, iskreni i, da budem pošten prema celokupnoj našoj javnosti, zadovoljan sam i sadržajem. Zadovoljan što smo razmotrili sva naša sporna pitanja, sve razlike koje postoje između nas i rekao bih odlučni da pronalazimo rešenja u budućnosti koja bi značila i bolje bilateralne odnose između SAD kao najmoćnije sile sveta i naše Srbije, rekao bih i jedan konstruktivan pristup i pokušaj da se u odnosima sa Prištinom što pre vratimo dijalogu”, rekao je on.\n„Nijedan predsednik SAD od 1980 godine, od poslednje posete Džimija Kartera, nije bio u Srbiji. Verujem da bi to bio snažan impuls našim odnosima. Tramp bi na licu mesta mogao najbolje da proceni situaciju u Srbiji i u regionu”, ukazao je on.\n„Zahvalan sam Palmeru što je spreman da čuje šta mislimo i danas i svaki put ranije. Cenimo podršku SAD našem evropskom putu. To je od velikog značaja. O svim pitanjima koja su sporna, koja ponekad umeju da zabole svakog u Srbiji otvoreno sam govorio sa Palmerom. Ne volim da govorim o svemu javno, ne što krijem nešto, već zato što pristojnost nalaže kako da dočekate gosta. Morate da se ponašate na diplomatski način..”, rekao je Vučić i objasnio:\n“Kao što je Palmer meni rekao ono šta se SAD ne sviđa u srpskoj politici. On je meni odgovorio, ja sam njemu odgovorio. Mislim da smo mnoge stvari razjasnili”, istakao je on.\n„Zahvalan sam SAD i na tome što podržavaju našu inicijativu za saradnju između balkanskih zemalja i mi ćemo to u Ohridu da nastavimo”, dodao je Vučić.\n„Hvala SAD jer su otvoreno podržale tu ideju, koja se zasniva na slobodi kretanja robe, ljudi, kapitala i uslga”, zaključio je on.\nPalmer: Važno da se poštuju rezultati izbora na KiM\nAmerički zvaničnik Metju Palmer izjavio je danas u Beogradu, posle razgovora sa predsednikom Srbije Aleksandrom Vučić, da je jasno da je Srpska lista na izborima dobila podršku velike većina Srba na KiM i pravo da budu predstavljeni u vladi, kao i da je važno da se poštuju rezultati demokratskih izbora.\nPalmer je tako odgovorio na pitanje novinara upućeno i njemu i Vučiću – kako komentarišu to što je Aljbin Kurti rekao da će u vladu tzv. Kosova pozvati i Srbe koji nisu sa Srpske liste i ne predstavljaju Srbe i sa kojima se sastao Palmer u Prsistini i kako komentarišu to što je SAD već dozovolila Prištini da ranije prekriši svoj ustav formiranjem vojske Kosova, te da bi ovo bio drugi primer kršenja ustava.\n“Mislim da postoji prostor na Kosovu da se mnogi različiti glasovi čuji i po našem mišljenju je važno da se poštuju rezultati demokratskih izbora”, kazao je zamenik pomoćnika državnog sekretara SAD i specijalni predstavnik za Zapadni Balkan Palmer.\n“Važno je da kosovski Srbi imaju priliku da se izraze ne samo u javnosti, već i kroz politički proces”, naglasio je Palmer.\n“Mi pozdravljamo ovo što je rekao Palmer, za nas je to važno, da Albanci razumeju ko je zaista dobio srpsku podršku i da se ne ponašaju glupo kao mi osamdesetih i devedesetih godina, kada smo tražili lojalne Albance, a nismo razmeli šta želi većina Albanaca”, istakao je Vučić.\nOn je rekao da Pristina može da dovede Srbe za ministre koji nisu iz Srpske liste, ali samo ako imaju podršku Srpske liste.\n“Srpska lista je bila izložena brutalnoj kampanji i u Beogradu i Pršstini i svuda u svetu. Ljudi iz Srpske liste su, ipak, dobili ogromnu podršku, ali ne zbog moje podrške odnosno podrške Beograda, već zato što drugačije doživljavaju Kosovo od Rade Trajković, Rašića i Petrovića”, rekao je.\n“Srpska lista je učestovala na kosovskim izborima u skladu sa Briselskim sporazumom i dobila više od 95 odsto glasova i Srpska lista mora da bude u vladi ako želi”, naglasio je Vučić.\n“Izvrsiće se izbor ministara i zamenika ministara nakon konstulatacije sa stranakama, koalicijama ili grupama koje predstavljaju zajednicu koja ne čcini većinu na Kosovu. Ako se imenuju van članstva u skupštini Kosova ,za ove ministre i zamenike ministara se zahteva službeno odborenje većine poslanika skupštine, koji pripadaju strankama, koalicijama ili građanskim inicijativama i nezavisnim kandidatima koji su se izjasnli kao predstavnici relevantne zajednice”.\nVučić dodaje da to znači da mogu da dovedu “Radu Trajković i Rašića za ministra, ali da oni moraju da dobiju glasove Srpske liste”.\n“Ali, ako nemaju podrsksu Srpske liste, ne može da bude niko drugi”, naglasio je Vučić.\nDodao je da se tako desilo sa formiranjem kosovske vojske, koju su podržali naročito SAD, Nemačka i Engleska, i da im se moglo zato što je Srbja mala, iako je to suprotno kosovskom ustavu.\n“Može im se i ovo, ako Kurti tako odluči, ali nemoj onda bilo ko da nam priča o vladavini prava”\nAleksandar VučićKiMMetju PalmerSrpska lista\n“Tamo gde je dobro tamo je domovina”, zašto ljudi “beže” sa Zapadnog Balkana


PDD PREKINUO SEDNICU U BUJANOVCU - JUGPRESS\nPostavio: Jugpress 16 Septembra, 2015\nSvi odbornici Partije demokratskog delovanja (PDD) u Skupštini opštine Bujanovca izašli su danas za skupštinskom govornicom i tako blokirali nastavak sednice nezadovoljni jer predsednik te skupštine Jonuz Musliu nije na glasanje stavio predlog te stranke da se u dnevni red uvrsti i izjašnjavanje odbornika o učešći opštine Bujanovca u Asocijaciji albanskih opština Preševske doline.\n„MI smo , u skladu sa zakonom, podneli predlog da se u dnevni rad sednice uvrsti i izjašnjavanje odbornika o učešću opštine Bujanovac u Asocijaciju albanskih opština. To je apsolutno legitiman i zakonit način predlaganja i donošenja odluka a predsednik Skupštine opštine je dužan da predlog bilo kog odbornika za dopunu dnevnog reda stavi na glasanje. Musliu ovaj naš predlog neće da stavi ni na glasanje, što je suprotno zakonu“, rekao je za JUGpress poslanik PDD u Skupštini Srbije Šaip Kamberi.\nKamberi je dodao da se PDD zalaže za rešavanje problema Albanaca iz Preševske doline kroz institucije sistema i da je ovo „probni balon“ da li je osnivanje Asocijacije albanskih opština samo „politički markerting“ stranaka koje su učestvovale u tome .\nPredsednik Skupštine opštine Bujanovac Jonuz Musliu prekinuo je sednicu i dao pauzu od desetak minuta ali se ona ne nastavlja ni posle sat vremena.\nOdbornici PDD nisu učestvovali na sednici u Preševu u subotu, kada je doneta odluka o osnivanju ove asocijacije .


BalkanMagazin :: Javna preduzeća ne plaćaju dugove\nnedelja, 04. mart 2012 23:37\nSvako drugo preduzeće, za čije dugove garantuje država, ne izmiruje svoje obaveze, već je palo na teret poreskih obveznika. Iako je premijer Mirko Cvetković izjavio da garancije, koje država daje određenim preduzećima, nisu isto što i krediti, podaci pokazuju da je dosad aktivirana polovina datih državnih garancija. Ovih dana pred poslanicima u Parlamentu su garancije koje se daju za zajmove Galenike, Jata, Građevinske direkcije Srbije i Elektroprivrede Srbije.\nIpak, čini se da oni za čije dugove država garantuje nisu baš revnosni dužnici. Zbog njihove nemogućnosti da izmiruju svoje obaveze aktivirane su garancije u iznosu od 105 milijardi dinara, što po metodologiji Evropske unije, čini oko tri odsto državnog duga. Ukupne garancije dvostruko su veće i iznose više od 210 milijardi dinara. Po domaćim propisima, celokupan iznos računa vodi se kao javni dug i ove garancije čine oko šest odsto državnog zaduživanja.\nPrema podacima iz Biltena javnih finansija, koji objavljuje Ministarstvo finansija, uz garanciju države, najviše se zadužilo Javno preduzeće Putevi Srbije.\nNa kraju prošle godine, garantovani dug ovog preduzeća iznosio je 1,12 milijardi evra. Samo nekoliko meseci ranije, zaduženja JP Puteva Srbije za koja garantuje država bila su 800 miliona evra.\nZa most kod Beške, na primer, podignut je zajam od 72 miliona evra, za obilaznicu oko Beograda dva kredita. Jedan od 60 i drugi od 80 miliona evra. Za most Gazela pozajmljeno je 33 miliona evra. Uz garanciju države zaduživao se i Srbijagas. Krediti ovog preduzeća dostigli su 530 miliona evra. Značajne su i obaveze Železnica Srbije, čiji ukupni garantovani zajmovi dostižu nešto malo više od pola milijarde evra. Elektroprivreda Srbije pozajmila je nešto više oko 400 miliona evra. Samo za brojila uzet je kredit od 40 miliona evra. Država je dala garancije i za zajmove Fijata u ukupnom iznosu od 200 miliona evra, dok je Jat pozajmio oko 50 miliona evra uz garanciju države.\nOvakve vrste zajmova bile su i predmet spora Srbije sa Međunarodnim monetarnim fondom. Jer, umesto da se u budžetu nađe iznos od 30 milijardi dinara, kreatori fiskalne politike planirali su 15 milijardi dinara više za državne garancije. Najveći iznos garancija (oko 26 milijardi) predviđen je za Srbijagas. Planirano je da za održavanje tekuće likvidnosti ovo preduzeće pozajmi bezmalo 20 milijardi dinara. Još milijarda predviđena za gasifikaciju kompanije Fijat u Kragujevcu, dok je za investicije Srbijagasa planirano 5,26 milijardi dinara.\nNa spisku onih kompanija čije zajmove garantuje država nalaze se i Jat tehnika, Jat ervejz i Galenika. Država garantuje i kredit Građevinske direkcije Srbije za izgradnju stanova na lokaciji kasarne Stepa Stepanović, ali i u Ulici doktora Ivana Ribara u Novom Beogradu.\nDavanjem garancija država preduzećima koja nisu u stanju da uzmu kredit pozajmljuje rejting. To je, pre nekoliko dana objasnio i premijer Mirko Cvetković, rekavši da garancije služe za smanjenje rizika kako bi firma dobila povoljniji zajam.


Sajber hronika, 14.02.2014, 07:47 AM\nHolandsko tužilaštvo saopštilo je u sredu da je uhapšeno pet osoba zbog trgovine drogom i oružjem na skrivenim online marketima.\nTrojica uhapšenih u utorak osumnjičeni su da su rukovodili online marketom Utopia, koji je bio kopija ugašenog sajta Silk Road, i koji je holandska policija istog dana ugasila.\nOsumnjičeni su prema navodima tužilaštva pokrenuli sajt Utopia nakon što jedan drugi tajni online market, Black Market Reloaded, prestao sa radom zbog navale posetilaca posle gašenja Silk Road-a i hapšenja vlasnika sajta Rosa Ulbrihta. Osumnjičeni su i Black Market Reloaded koristili za trgovinu narkoticima i oružjem.\nTokom pretresa stanova uhapšenih, policija je zaplenila računare, eksterne hard diskove i USB memorijske stikove, kao i oko 900 bitcoina čija je trenutna vrednost između 400000 i 600000 evra.\nSajtovima kojima su rukovodili osumnjičeni moglo se pristupiti samo preko Tor anonimne mreže.\nPolicija je konfiskovala servere sajta Utopia u Bohumu i Dizeldorfu u Nemačkoj. Nakon toga, policija je ostavila obaveštenje posetiocima da je servis pod kontrolom holandske policije.\nZa sada nema detalja o tome kako je policija uspela da locira servere sajta Utopia.\nIpak, ovo nije prvi put da se holandska policija infiltrirala u Tor sajtove. Pre tri godine, policija je tako ugasila četiri takva sajta koja su korišćena za razmenu materijala sa dečijom pornografijom, i to tako što je uspela da stekne administratorska prava na tim sajtovima.\nHolandska policija je sarađivala sa nemačkom saveznom policijom koja je u utorak uhapsila mladića osumnjičenog da je na online marketima trgovao narkoticima, oružjem, municijom, kao i ukradenim kreditnim i debitnim karticama. Holandija je zatražila od Nemačke izručenje ovog osumnjičenog.\nPeti osumnjičeni je Holanđanin koji je već hapšen u oktobru zbog transporta narkotika, kokaina i amfetamina, u Nemačku, a on je sada ponovo uhapšen, ovoga puta zbog sumnje da je učestvovao u ilegalnoj trgovini na internetu ali i za podsticanje ubistva, saopštilo je tužilaštvo.\nTužilaštvo je saopštilo da je policija koristila tajne agente koji su od osumnjičenih kupovali narkotike i oružje.\nHapšenja u Holandiji i Nemačkoj su deo globalne policijske kampanje pokrenute prošle godine koja se sprovodi protiv skrivenih sajtova na Tor mreži na kojima se obavlja nelegalna trgovina.


Završen drugi sastanak o izbornim uslovima predstavnika vlasti i opozicije, uz posredovanje evropskih parlamentaraca; Vukadinović: Vlast nastupa kao da je sve u redu sa izbornim uslovima, samo ih, eto, „treba još malo usavršiti“ | Hronika\nPočetna strana > Hronika > Završen drugi sastanak o izbornim uslovima predstavnika vlasti i opozicije, uz posredovanje evropskih parlamentaraca; Vukadinović: Vlast nastupa kao da je sve u redu sa izbornim uslovima, samo ih, eto, „treba još malo usavršiti“\nZavršen drugi sastanak o izbornim uslovima predstavnika vlasti i opozicije, uz posredovanje evropskih parlamentaraca; Vukadinović: Vlast nastupa kao da je sve u redu sa izbornim uslovima, samo ih, eto, „treba još malo usavršiti“\nBeograd -- Drugi sastanak o izbornim uslovima predstavnika vlasti i opozicije, uz posredovanje evropskih parlamentaraca u Skupštini Srbije u Beogradu počeo je oko 9 časova\nVukadinović: Vlast nastupa kao da je sve u redu sa izbornim uslovima, samo ih, eto, „treba još malo usavršiti“\nSamostalni poslanik Đorđe Vukadinović izjavio je da predstavnici vladajuće koalicije nastupaju kao da je sve u redu sa izbornim uslovima, "samo da ih treba još malo popraviti".\n"Kao da ne shvataju ozbiljnost situacije", rekao je on.\nVukadinović je procenio da „vlast posmatra te razgovore samo formalno, čisto da pokažu dobru volju i pro forme, no ako ne promene stav, onda će izbori biti pro forme, na njima neće biti ne samo onih koji danas nisu bili na ovim razgovorima, nego ni dobrog dela nas koji smo sedeli za stolom.“\nĐurić: Nismo džabe krečili, daleko od toga\nNa prvoj sesiji u okviru međustranačkog dijaloga u skupštini, uz posredovanje EP, razgovaralo se o finansiranju političkih aktivnosti, a diskusija protiče u korektnoj atmosferi, preneo je novinarima ispred skupštine Vladimir Đurić iz Stranke moderne Srbije (SMS).\nĐurić je naveo da su i oni izneli nekoliko predloga, između ostalih i predlog o izmenama i dopunama Zakona o finansiranju političkih aktivnosti koji se trenutno nalazi u skupštinskoj proceduri.\n"Iz javnosti i javnih nastupa funkcionera vladajuće stranke možete videti da postoji reagovanje na pritisak međunarodne zajednice i zato mislimo da je evropsko posredovanje dobrodošlo", kazao je Ðurić.\n"Mislim da ima vremena do ovih izbora da se to uradi", rekao je Ðurić.\nŽivković: Napravljen mali korak napred, ništa revolucionarno\n"To nije ništa radikalno, jer se već u osam, devet država EU to primenjuje, a alternativa reklamama su emisije u kojima bi učesnici izbora diskutovali i kroz diskusiju pokušali da ubede birače da je njihov program najbolji", kazao je Živković.\nOn je dodao i da je ponašanje predstavnika SNS tokom razgovora pokazalo da su svesni toga da kada im dođe neko od "nadzornih, ovoga puta iz Brisela, moraju da se ponašaju barem malo bolje", kazao je\nĐukanović: Spremni smo da ispunimo svaki zahtev opozicije\nPredstavnik SNS-a Vladimir Đukanović kazao je da je prezadovoljan atmosferom na međustranačkom sastanku koji se održava uz posredovanje EP, dodajući da nije očekivao da će ti sastanci biti tako pozitivni.\n"Iskreno da vam kažem nisam očekivao da će biti ovako pozitivno - da poželite ovakve sastanke", kazao je Ðukanović novinarima ispred "stare" Skupštine u toku pauze između sesija.\nUpitan da li pod tim misli i na predstavnike opozicije, Ðukanović kaže da predstavnici vladajuće stranke nemaju nikakv problem da ispune “šta god oni traže”.\nÐukanović je naveo i da će danas Na kraju sastanka biti doneti i zaključci, te da se čeka da se vidi šta će se dogovoriti.\nIstiče da se razgovori nastavljaju dalje, jer izborni proces mora da bude što transparentniji, što bolji.\n"Spremni smo apsolutno šta god požele da im udovojimo, jer nam je u cilju da imamo što kvalitetniju opoziciju. Ali, očigledno oni imaju jedan mali problem, oni neće da idu izbore jer znaju da će da dožive katastrofu i to je jedan jedini razlog što oni neće da idu na izbore. Nikakvi izborni uslovi njima ne smetaju, jer oni ne predlažu ništa, dođete i slušate ispraznu priču, nikakav konkretan predlog nismo čuli", kazao je Ðukanović.\nUpitan da li misli na predstavnike opozicije koji prisustvuju sastanku ili onima koji nisu došli, Ðukanović kaže da oni koji ne dolaze tek nemaju ništa konkretno da predlože.\n" Ovi što dođu imaju neku širu političku priču oko finansiranja kampanje i imaju neke prigovore i tu smo spremni da im izađemo u susret, šta god požele, a ovi što ne dolaze svesni su izbornog fijaska, evo na KiM najbolje je pokazano koliko vrede, dobili su 51 glas”, kazao je. Komentarišući izjavu predsednika Nove stranke Zorana Živkovića o ponašanju predstavnika SNS-a u prisustvu predstavnika EP", Ðukanović je rekao da da on pokušava da stvori dobar utisak o sebi.\nKazao je da su vladajuću stranku pohvalile i nevladine organizacije zato što izlaze u susret opoziciji, njihovim zahtevima.\n"Nemamo nikakav problem, možemo da razgovaramo, kamo sreće da je više ovakvih sastanaka, odlično je, super je atmosfera, prema tome mislim da će sve biti u najboljem redu", dodaje.\n:\tSveštenik Nenad Ilić: Vrh SPC previše čvrsto vezan uz vlast, ne dolazi u obzir zabrana pričešća; Svaku vlast treba kritikovati, utoliko više onu koja grabi veća ovlašćenja\n:\tProtojerej Andrej Tkačov: Ako iz straha od smrti Vaskrs obeležimo kod kuće i odbijemo da u hramovima zajedno proslavimo Vaskrsloga - to će biti kraj hrišćanstva!\n:\tDonald Tramp: Svetska zdravstvena organizacija je previše naklonjena Kini i nije dobro reagovala na pandemiju koronavirusa - razmotrićemo suspendovanje suma koje smo uplatili; Pandemija teže pogađa crnačko stanovništvo


Vučić: Neću da prisustvujem Paradi\n25 septembar, 2014\nPremijer Srbije, Aleksandar Vučić na današnjoj konferenciji za novinare između ostalog rekao da nije njegova obaveza da prisustvuje Paradi ponosa.\nNa današnjoj konferenciji za novinare, premijer Srbije Aleksandar Vučić je govorio o mnogo stvari - od dolaska ruskog predsednika Vladimira Putina na proslavu godišnjice oslobođenja Beograda i pitanja Parade ponosa, do reformi, rebalansa budžeta i drugih tema.\nPremijer Srbije najavio je danas da će proslava 70. godišnjice oslobođenja Beograda u Drugom svetskom ratu i stogodišnjica Prvog svetskog rata biti održana u četvrtak, 16 oktobra.\nNa današnjoj konferenciji za novinare on je istakao da će proslavi prisustvovati brojne visoke zvanice, a na pitanje hoće li među njima biti i predsednik Ruske Federacije Vladimir Putin, Vučić je rekao:\n"Očekujemo dolazak visokih zvanica, između ostalih i predsednika Ruske Federacije Vladimira Putina. Konačnu potvrdu za njegov dolazak očekujemo u utorak ili sredu. Bićete obavešteni."\nVučić je danas izjavio i da će generalna procena o održavanju Parade ponosa biti doneta sutra i da Ministarstvo unutrašnjih poslova do poslednje sekunde ima pravo da zabrani skup, ako proceni da je ugrožena bezbednost većeg broja ljudi.\nAko ta procena bude pozitivna, ne bude dodatnog ugrožavanja, Parade će biti. Ako bude negativna procena, svakako je neće biti, poručio je Vučić:\n"Moja obaveza kao predsednika Vlade jeste da se svim ljudima garantuje bezbednost i sigurnost, a nije moja obaveza kao predsednika Vlade da prisustvujem svemu. To je moje demokratsko pravo. Neću da prisustvujem Paradi, ne pada mi na pamet. Ali svoju obavezu da obezbedim mir i bezbednost za sve ljude poštovaću."\nVučić je danas istakao i da se država ponašala odgovorno slanjem pisma američkom predsedniku Baraku Obami da će Srbija pomagati u borbi protiv terorizma, jer, kako je rekao, u skladu sa svojim skromim mogućnostima želi da pomogne u borbi protiv jednog od najvećih zala u svetu.\nPrema njegovim rečima, srpske službe bezbednosti sarađuju sa američkom i sa drugim zapadnim službama po pitanju borbe protiv terorizma.


VLADA SRBIJE I SPC FORMIRAJU TIM ZA ZAŠTITU SVETINJA\nKosovo online\t ponedeljak, 17 avgust 2020 13:28\nBEOGRAD, 17. Avgust- Vlada Srbije trebalo bi narednih dana da, zajedno sa Srpskom pravoslavnom crkvom, formira specijalni tim za zaštitu svetinja, odnosno srpske i hrišćanske duhovne baštine na prostorima na kojima živi srpski narod, pišu "Novosti".\nPrema informacijama "Novosti", ova ideja predsednika Srbije Aleksandra Vučića, koji je govorio o nužnosti uspostavljanja ovakvog tela podstaknut novim udarima vlasti u Prištini na manastir Visoki Dečani, dobila je veliku podršku u Patrijaršiji i intelektualnim krugovima.\nKako "Novosti" saznaju, ovaj tim trebalo bi da čini začajan broj eksperata iz raznih oblasti, od istoričara i istoričara umetnosti, arhitekata, slikara, do crkvenih velikodostojnika i intelektualaca, uglednih javnih ličnosti.\nPredsednik Vučić poručio je da je zaštita srpske kulture i verske baštine pre svega na KiM, ali i na drugim mestima na kojima žive naši sunarodnici, prioritet državne politike.\nOn je upozorio da se upadom u zaštićenu zonu manastria Visoki Dečani i izvođenjem nelegalnih putarskih radova ugrožava jedna od najvećih srpskih i hrišćanskih svetinja, kao i da je taj čin u suprotnosti sa evropskim civilizacijskim tekovinama, pa i sa propisima koje je donela Priština.\nVučić je najavio da će na narednom sastanku u Briselu, 7. septembra, od predsednika kosovskih Albanaca i evropskih posrednika Srbija zatražiti hitno i trajno obustavljanja građevinskih radova u zaštićenoj zoni manastira Visoki Dečani.\nPrema podacima Kancelarije za KiM, na prostoru Kosova nalazi se oko 1.300 crkava, manastria i drugih objekata, lokaliteta i prostornih celina koje čine kulturno nasleđe srpskog naroda.\nOko 150 crkava, manastira i drugih verskih objekata SPC uništeno je, oštećeno i oskrnavljeno, od kojih čak 61 ima status spomenika kulture.\nUništeno je i oštećeno 5.261 nadgrobni spomenik na 256 srpskih pravoslavnih grobalja, dok je više do 50 grobalja ne postoji nijedan čitav spomenik, čak su iz grobova iskopavane kosti. Uništeno je i pokradeno više od 10.000 ikona, crkveno-umetničkih i bogoslužbenih predmeta, koji se uveliko krčme na svetskom ilegalnom tržištu antikviteta.\nSrpska baština decenijama je bila na udaru i u Hrvatskoj, gde je po mnogima nad njom sproveden „kulturni genocid“.\nPrema nekim podacima, samo tokom rata devedesetih iz srpskih crkava u Hrvatskoj nestalo je više od 7.000 ikona. Trenutno su na delu i pokušaji „svojatanja“ srpske baštine u Crnoj Gori.\nIstoričar Aleksandar Raković smatra da je zbgo svega ovoga što se dešava pravi trenutak za formiranje tima za zaštitu svetinja, a možda čak, kako kaže, i uvođenje „indentitetskih minstarstava“ – za veze sa Srbma van Srbije, za KiM i za vere.\n„Svakako podržavam sve inicijative za zaštitu srpstva i naše kulturne baštine. Sad su se ispoljile krajnje namere mnogih koji pokušavaju da unište ili prisvoje naše svetinje i na KiM i u Crnoj Gori i u Hrvatskoj, što je veliki udar na naš istorijski, verski i kulturni identitet i opasnot za opstanak našeg naroda. Neko ima nameru da nas sabije na prostor Srbije bez KiM i Republike Srpske, i to ne smemo dozvoliti“, kaže Raković.\nnedelja, 10 maj 2020 15:16\nBRNABIĆ: TEMA SLEDEĆEG SASTANKA SA PRIŠTINOM EKONOMSKI RAST\nutorak, 16 jun 2020 13:34


Tramp o uzbunjivaču: Da se izvede kao svedok\nIzvor: Radio Televizija Vojvodine, 04.Nov.2019, 16:17\nAmerički predsednik Donald Tramp izjavio je da ponuda uzbunjivača, čija je prijava pokrenula istragu o njegovom opozivu, da u pisanoj formi odgovori na pitanja, nije dovoljna.\n"Odgovori u pisanoj formi su neprihvatljivi", napisao je Tramp na Tviteru, navodeći da bi uzbunjivač trebalo da se "izvede kao svedok".\nAdvokat uzbunjivača čija je prijava o navodnim dogovorima predsednika SAD i Ukrajine, >> Pročitaj celu vest na sajtu Radio Televizija Vojvodine << Trampa i Volodimira Zelenskog, pokrenula istragu o opozivu predsednika SAD, rekao je u nedelju da je njegov klijent spreman da odgovori u pisanoj formi na pitanja republikanaca u Predstavničkom domu Kongresa.\nAdvokat Mark Zaid rekao je za Si-Bi-Es njuz da je razgovarao s najviše pozicioniranim republikancem u Obaveštajnom odboru Predstavničkog doma, Devinom Nunesom, i da mu je preneo da je uzbunjivač spreman da odgovori na pitanja republikanaca pod zakletvom, ako ih oni predaju njegovom pravnom timu u pisanoj formi.\nAP navodi da bi takva ponuda omogućila republikancima da postave pitanja uzbunjivaču i zaobiđu predsedavajućeg tog odbora, Adama Šifa iz Demokratske partije.\nTramp je zatražio da se ime uzbunjivača otkrije, tvrdeći da je dao lažne informacije.\n"Uzbunjivač bi trebalo da bude otkriven jer je uzbunjivač dao netačne informacije. On je izmislio priču", rekao je Tramp.\nB92: Tramp traži identitet uzbunjivača: Dao je lažne informacije\nBlic: "UZBUNJIVAČ DAO LAŽNE INFORMACIJE" Tramp traži da se otkrije indentitet osobe čija prijava je pokrenula IMPIČMENT\nRadio Televizija Vojvodine: SAD: Uzbunjivač spreman da odgovori na pitanja republikanaca


Tema: Ljajić:Srbi na Kosovu da se ponašaju kao nekada Rugova\nMinistar rada i socijalne politike Rasim Ljajić izjavio je danas da bi Srbi i nealbanci u enklavama na Kosovu trebalo da se ponašaju kao nekadašnji vođa Albanaca Ibrahim Rugova prema državi Srbiji tokom vlasti Slobodana Miloševića. "Albanci nisu nikada priznavali državu Srbiju. Srbi nikada ne treba da priznaju Kosovo, ali treba da koriste sve što mogu od međunarodnih institucija da ojačaju svoj položaj", rekao je Ljajić na konferenciji za novinare na kojoj je predstavio svoju novu stranu, Socijaldemokratsku partiju Srbije. Ljajić je naveo da to ne važi za Srbe na severu Kosova koji su u 10 puta boljem položaju od onih u enklavama i dodao da je potrebno osmisliti državnu strategiju koja neće biti ista za severno Kosovo i za enklave. "Ako Srbi u enklavama kažu 'naš je interes da učestvujemo na izborima na Kosovu' da (predsednik Vlade Kosova Hašim) Tači ne bi našao pet Srba koje će isturiti na izbore i dati im veliki budžet i time praviti fikciju od izbora i fikciju od lokalnih samouprava, nemojte onda te ljude nazivati izdajnicima", rekao je Ljajić. Ljajić je dodao da se mora obezbetiti odgovarajući plan povratka raseljenih Srba i nealbanaca na Kosovo. "Po svim anketama, velika većina kaže da bi se vratila, ali je bajka da će se svi vratiti, jer iskustva govore da je uspeh ako se posle ratova vrati 30 odsto ljudi. Hajde da vratimo tih 30 odsto, jer to nije političko pitanje i UNMIK, Kfor i Euleks će imati velikih problema da se tome suprotstave", rekao je Ljajić. Istakao je da je najvažnije da se ne rasele Srbi i nealbanci koji žive na Kosovu. Ljajić je rekao da je iz budžeta Srbije godišnje izdvajano 500 miliona evra za Kosovo, ali da se ne vidi efekat tih sredstava. "Srba i nealbanaca je manje, privrede tamo nema i ta sredstva su išla za podmirivanje minimalnih plata dok su neki primali i duple plate. I tu smo napravili veliku socijalnu razliku. Ljudi u enklavama nemaju hleba da jedu, a neki na severu Kosova imaju po dve plate i to mnogo veće od onih u Srbiji. Država tu mora da uspostavi jasne kriterijume", objasnio je Ljajić. SDPS levo od centra, DS i SPS pogodni partneri "Socijaldemokratska partija Srbije (SDPS) želi da građanima ponudi novu političku opciju i program, kao i nove ljude koji će taj program nositi", rekao je danas predsednik novoformirane partije Rasim Ljajić i najavio održavanje prvog kongresa SDPS za 12. decembar. "SDPS želi da doprinos ukrupnjavanju i orijentisanju političke scene u Srbiji", rekao je on i najavio da će ta partija biti otvorena za manje političke stranke i grupacije. Ljajić je podvukao da je Srbiji potrebna razumna razmena ideja, međustranački i svaki drugi dijalog i to je ono što će njegova partija afirmisati. Odgovarajući na pitanja novinara, Ljajić je rekao da ne isključuje saradnju sa Srpskom naprednom strankom, posebno kako je naglasio, nakon njenog zalaganja za evropske integracije. Primarni spoljnopolitički interes partije je ulazak u EU, ona stoji čvrsto na očuvanju teritorijalnog integriteta i suvereniteta Srbije i zalaže se za regionalizaciju Srbije koja bi trebalo da ima 10 do12 regiona, sa po 600.000 do 800.000 stanovnika, a koji ne bi bili pravljeni na etničkim osnovama, rečeno je prilikom predstavljanja ove partije. Slogan SDPS je "Jedino narod" , a prvo izborno "krštenje" ta partija će imati na ponovljenim lokalnim izborima u beogradskoj opštini Voždovac, gde će učestvovati na zajedničkoj listi sa DS.\nRe: Ljajic:Srbi na Kosovu da se ponasaju kao nekada Rugova\nOriginal postavio adem_ks meni samo nije jasno zasto to treba reci ljaljic... zar su ovi ovde bas toliko... da ne mogu sami shvatiti kako im moze biti bolje\nOriginal postavio halix To sto je rekao Ljajic,ja sam rekao jednom mom prijatelju...sada su Srbi u poziciji u kojoj su nekada bili Albanci...\nOriginal postavio adem_ks prvih par decenija ce im mozda biti malo teze...kasnije se naviknes\nOriginal postavio halix Da sam na tvom mestu ne bih bio tako siguran...\nOriginal postavio adem_ks iso neki kod neke gatare da vidi kako ce ziveti... i jedan komsija ga zamoli, ako vec ide neka pita kako ce on ziveti kroz nekoliko godina, jer trenutno zaista lose zivi jedva prezivljava ...\nOriginal postavio halix Gatare cesto ne pogode...\nOriginal postavio adem_ks koliko je kosovo zanimljivo kao tema, u stvari srbi na kosovu, da budem precizniji, vidi se iz postova forumasa... ni jedan jedini post osim tvojih kao postavljaca i mojih kao zainteresovanog lica kojeg zanima sta srbi rade, kako se ukljucuju u politicki zivot kosova.\nRe: Ljajić:Srbi na Kosovu da se ponašaju kao nekada Rugova\nLjajić je rekao da je iz budžeta Srbije godišnje izdvajano 500 miliona evra za Kosovo, ali da se ne vidi efekat tih sredstava. Veliki deo tog novaca je sluzio za finansiranje politickih stranaka u Srbiji ( DSS-a ). Sta sad kad tih para vise nema, a i vreca je sve praznija ?\nPoslednji put ažurirao/la Vintage : 19.10.2009. u 14:56\nPoslednja poruka: 25.05.2009., 14:35


U Srbiji 26 preminulih osoba od COVIDA-19, u albanskim sredinama na KiM jedna – GracanicaOnline.Info\nУ Србији 26 преминулих особа од COVIDA-19, у албанским срединама на КиМ једна\nU Srbiji 26 preminulih osoba od COVIDA-19, u albanskim sredinama na KiM jedna\n26. decembra 2021. 1 min read\nJoš 26 osoba je preminulo u Srbiji od COVIDA-19 u poslednja 24 sata, a od 9.265 testiranih uzoraka je registrovano 976 novih slučajeva zaraze korona virusom, saopšteno je na sajtu Ministarstva zdravlja Srbije, covid19.rs.\nTrenutno se u bolnicama širom Srbije nalazi 2.074, a na respiratorima 99 pacijenata. Od početka epidemije, u Srbiji su testirana 7.158.932 uzorka, registrovano je 1.290.469 slučajea infekcije, dok su preminule 12.594 osobe.\nJedna osoba je preminula u albanskim sredinama na Kosovu u poslednja 24 sata od posledica korona virusa, od 2.430 testiranih uzoraka zabeleženo je 12 novih slučajeva zaraze, dok su četiri osobe izlečene, saopšteno je iz Ministarstva zdravlja Kosova. Od početka epidemije, u albanskim sredinama na Kosovu je testirano 1.364.737 uzoraka, registrovano je 161.339 slučajeva zaraze, od kojih je 2.990 osoba preminulo, dok je trenutno 349 aktivnih slučajeva zaraze.\nPrevious Polomljeni spomenici na pravoslavnom groblju u Kišnici\nNext Srpska lista poziva građane na solidarnost i odgovornost pri protrošnji struje


Poklonjene knjige obrenovackoj biblioteci\nKnjige je, u ime ministarstva, biblioteci uručio ministar odbrane Bratislav Gašić, koji je istakao da su stručni i obrazovani ljudi najznačajnije blago srpske vojske.\n"Vojska Srbije je za ovih 15 godina uništavana na sve moguće načine, ali je u njoj, kao najznačajnije blago, ostao intelekt, stručni i obrazovani ljudi. Zato VS radi sa svojim narodom, jer ima veliki broj visokoškolovanih ljudi, koji to pokazuju na terenu i to znanje prenose drugima", poručio je Gašić.\nOn je dodao da je VS uvek spremna da ponogne svim lokalnim samoupravama, a prevashodno stanovništvu Srbije.\n"Sve možete da izgubite, ali znanje i stečeno obrazovanje niko ne može da vam uzme", rekao je\nDirektor biblioteke "Vlada Aksentijević" Ivana Janošević podsetila je da je u prošlogodišnjoj poplavi ta biblioteka izgubila 25.000 knjiga, među kojima su bili i naslovi, koje su danas dobili.\n"Veoma smo obradovani što ćemo moći da nadoknadimo neke od tih naslova. Ima i nekih koje nismo ni mogli da očekujemo, poput knjiga iz oblasti umetnosti, zdravlja, medicine i istorije, a ne samo vojnom tematikom", rekla je Janošević.\nPredsednik opštine Obrenovac Miroslav Čučković zahvalio je ministarstvu i vojsci na pomoći prilikom prošlogodišnjih poplava i ocenio da se ta opština zbog tih dešavanja "najviše zbližila" sa vojskom, od svih lokalnih samouprava.\nU znak zahvalnosti, kako je objasnio Čučković, jedna od ulica Obrenovca nazvana je po majoru Nebojši Tepavcu, koji je stradao u NATO agresiji 1999. godine.\nUmereno oblačno i toplo, uveče zahlađenje 10\n9:08 September 25, 2020\n8:58 September 25, 2020


Hyundai i FIFA Svetski fudbalski muzej pokrenuli su međunarodno takmičenje za fudbalske fanove – EMISIJA MOBIL AUTO\nHyundai i FIFA Svetski fudbalski muzej pokrenuli su međunarodno takmičenje za fudbalske fanove\n18/04/2018\tOff\tBy admin@mobilpublic\nHyundai Motor Company, najveći proizvođač automobila u Južnoj Koreji i ponosni Zvanični partner 2018. FIFA Svetskog kupa Russia ™, sa zadovoljstvom najavljuje pokretanje takmičenja “Hyundai World Football Heritage” u okviru promocije vodećeg svetskog prestižnog fudbalskog događaja.\nLegendarne Fudbalske zvezde Thierry Henry, Lukas Podolski i Cafu takođe su sudelovale u obeležavanju takmičenja navijača, glumeći u nizu video spotova kako bi odali poštovanje fudbalskom nasleđu svojih nacionalnih timova. Ovi video zapisi s veseljem uvode sećanje na događaje iz prošlosti, kada su ovi igrači još bili aktivni u svojim reprezentacijama.\nMeđunarodni fudbalski fanovi dobijaju priliku da prisustvuju najdragocjenijoj fudbalskoj utakmici na svetu, finalu FIFA World Cup Russia ™ 2018. Osim letova i smeštaja, ovaj jedinstveni događaj za koji se dobija prilika jednom u životu pojačan je činjenicom da će predmet fudbalske baštine biti izloženi u Hyundai Motor studiju u Moskvi, odabrani od strane FIFA Svetskog fudbalskog muzeja. Takmičenje se sastoji od on line prijava i interaktivne web stranice koja prikazuje najbolje online prijave iz 32 kvalifikovane zemlje. Više informacija o tome kako učestvovati možete videti na worldcup.hyundai.com.\nHyundai Motor Company je za FIFA World Cup Russia ™ 2018. godine, razvila novi program dostupan putem digitalne platforme koja će povezati fanove i poboljšati njihovo iskustvo u svakom trenutku globalnog fudbalskog događaja. Pre toga, Hyundai Motor Company osnovao je Hyundai Fan Park kako bi svi navijači uživali u događaju navijajući za svoju nacionalnu fudbalsku reprezentaciju, ali od ove godine plan je da se uključi mnogo više navijača širom sveta dobrom upotrebom digitalnih platformi i društvenih mreža. Uz Hyundai World Football Heritage, Hyundai Motor Company organizuje i test drive događaje, kao i učešće u nagradnom osmišljavanju slogana kako bi podstakla navijače da podele svoje strasti i iskustva u vezi Svetskog fudbalskog prvenstva.\n“Izuzetno smo srećni što smo u mogućnosti da pozovemo fudbalske navijače iz celog sveta da sudeluju na ovom posebnom takmičenju, koji će imati priliku da biudu gosti na Svetskom prvenstvu u Rusija 2018.”, izjavio je Minsoo Kim, potpredsednik divizije marketinga Hyundai Motor Company. “Kao zvanični automobilski partner FIFA World Cup ™, posvećeni smo podršci i unapređenju razvoja svetskog fudbala pružajući obožavaocima jedinstven doživljaj kao što je ovaj, na isti način na koji se obavezujemo da ćemo brinuti za naše klijente, tako što ćemo obezbediti posebno iskustvo svima koji poseduju Hyundai vozila širom sveta.\n“Prijave se mogu poslati putem objavljivanja priča o World Cup-u sa hashtagovima (#myfootballheritage) na društvenim prežama ili putem službene web stranice Hyundai Motor Company (worldcup.hyundai.com) do 13. maja, što važi za fudbalske navijače iz celog sveta. Imena 32 pobednika takmičenja koji su osvojili priliku da prisustvuju finalu FIFA World Cup Russia ™ 2018, biće objavljena na web stranici.Zatim, u saradnji sa FIFA Svetskim fudbalskim muzejem, u Hyundai Motorstudio Moskva, biće postavljen program Hyundai World Football Heritage tokom odigravanja 2018. FIFA World Cup Russia ™.\nTagscompany fifa hyundai motor russia world cup world football heritage


Novi paket pomoći svima, privredi - 2,5 milijardi evra: U maju i novembru po 30 evra svima, penzionerima još 50 evra...\nPenzioneri će tako dobiti ukupno 110 evra\nPredsednik Srbije Aleksandar Vučić najavio je da će novi paket pomoći privredi i građanima biti vredan, ako i velika preduzeća dobiju pomoć, ukupno 2,5 milijardi evra.\n"Deo će krenuti u februaru, a nešto u martu, dok će nešto krenuti kasnije", rekao je Vučić za RTS.\nKaže da je doneta odluka o četiri grupe mera:\nPrva mera je direktna podrška privatnom sektoru od 1. marta, što podrazumeva tri puta po 50 odsto minimalne zarade, sa isplatom od 1. aprila, rekao je Vučić za RTS.\nKaže da bi to bilo za preduzetnike, mikro, mala i srednja preduzeća.\nTo je velika pomoć pošto je to jedan i po minimalac raspoređen u tri meseca, za sve preduzetnike, kompanije i zaposlene, naglasio je Vučić.\nVučić je istakao da će po pitanju podsticanja potrošnje svi građani dobiti u maju 30 evra i 30 evra u novembru, dok će penzioneri dobiti pored toga još 50 evra.\nPenzioneri će tako dobiti ukupno 110 evra, dodao je predsednik.\n"Videćemo koji će biti treći mesec kada će penzioneri dobiti dodatnih 50 evra. To je 1,705 miliona penzionera i 4,345 ostalih punoletnih građana", naveo je Vučić.\nPostoji još dilema da li da to radimo i sa velikim preduzećima, rekao je on.\nDodaje da velika preduzeća, njih 494.000 u Srbiji, zapošljavaju 295.000 ljudi.\n"Nije svima njima potrebna pomoć, ali zašto i njih da ne nagradimo za trud, i tu odluku ćemo doneti u narednom periodu".\nKaže da će pomoć privatnom sektoru obuhvatiti oko 1,253 miliona ljudi bez velikih preduzeća.\nSa velikim preduzećima bi bilo obuhvaćeno oko 1,55 miliona ljudi, koji bi ponovo dobili minimalac od države, rekao je Vučić.\nPrevoznici u drumskom saobraćaju će dobiti 600 evra po autobusu u narednih šest meseci, naveo je on.\nTo je, kako kaže, sektorska podrška, za sektor prevoznika putnika u drumskom saobraćaju i autobuskih stanica, koji su najugroženiji i cilj je da se oni sačuvaju.\n"Turistički radnici će dobiti i ovaj minimalac i po. Videćemo pred leto da li i tu treba nešto sektorski da se pomogne".\nKada je reč o meri za obezbeđivanje likvidnosti preduzeća, Vučić kaže:\n"Takođe za postojeću garantnu šemu za preduzeća ćemo obezbediti dodatnih 500 miliona evra, ali ćemo pored toga obezbediti i novu garantnu šemu sa još 500 miliona gde ćemo biti popustljiviji, što znači da će država preuzeti veći rizik".\nKaže da su do sada uglavnom sredstva iz garantne šeme dobijala uspešna preduzeća i da su poslovne banke bile stroge.\n"Tako da ćemo još 500 miliona evra obezbediti kroz novu garantnu šemu gde ćemo da budemo popustljiviji".\nNa pitanje da li država ima dovoljno novca za taj paket mera i odakle je novac, Vučić je odgovorio da novca ima i da su to "srpske pare".\nIstiče da je i ovaj paket pomoći privredi od ključnog značaja za dalji rast i razvoj našeg BDP-a, jer, ukazuje predsednik, korona i dalje "žestoko tuče" u Americi i Evropi, te da zbog toga mnoge evropske zemlje neće imati onakav rast BDP-a kakav su planirale.\nVučić navodi da će jedino pojedine azijske zemlje, poput Kine i Indokine, imati nešto veći rast, a da će se Srbija i ove godine boriti da ima najbolji privredni rast u Evropi.\nUpitan da prokomentariše kritike da će novi paket mera ugroziti finansijsku stabilnost Srbije, Vučić je odgovorio da država uvek vodi računa da javni dug ne pređe 60 odsto i dodao da se to neće dogoditi ni ovog puta.\nZa razliku od Srbije, Vučić dodaje da su mnoge evropske zemlje prešle taj nivo Mastrihta od 60 odsto i naveo da Italija ima javni dug 158,5 odsto BDP-a, Nemačka 88 odsto, Francuska 115 odsto, Španija 117 odsto, Slovenija 87 odsto, Hrvatska 85 odsto…\n"Građani da znaju da držimo sve pod kontrolom, nećemo deci da ostavljamo dugove, ali mnogo toga zavisi od našeg privrednog rasta, da radimo i gradimo brže", zaključio je Vučić.\nizvor: Tanjug, rts.rs, rtv.rs, agencije, foto: Mabel Amber, Pixabay\nekonomija Novi Sad privreda srbija vojvodina


Press Općina Maglaj / 09.08.2018\nOdržan Susret Općinskog načelnika i administracije sa dijasporom\nDanas je održan Susret Općinskog načelnika i administracije sa dijasporom u sali Općinskog vijeća Maglaj, gdje su prisutni imali priliku da iznesu svoje stavove, mišljenja i prijedloge po pitanju buduće saradnje, komunikacije i poboljšanju istog.\nOpćinski načelnik Mirsad Mahmutagić zahvalio se prisutnima na izdvojenom vremenu i istakao: „Svjesno smo da živite u državama koje su uređenije od Bosne i Hercegovine, gdje se svi pridržavaju određenih procedura. Nama je cilj zaista da i ovdje bude što efikasnija i jednostavnija saradnja između nas predstavnika Općine i vas koji živite i radite u inozemstvu. Mi smo spremni da razgovaramo o svim aspektima, o onome šta vi želite, a šta mi možemo učiniti za vas u skladu sa mogućnostima.“\nNermin Bešlagić iz Odjeljenja za lokalni razvoj Općine Maglaj kazao je da su svi na raspolaganju kako bi odgovorili na njihova pitanja.\n„ Mi smo tu da čujemo vaše poteškoće i promišljanja, te da pokušamo koliko smo u mogućnosti popraviti i pojednostaviti uslugu prema vama“, istakao je Bešlagić.\nCilj današnjeg susreta je razgovor o načinu komunikacije, te unapređenju određenih segmenata unutar Općine, a koji bi učinili saradnju boljom i efikasnijom. Ovo je samo jedan od susreta sa Maglajkama i Maglajlijama koji žive i rade izvan Bosne i Hercegovine, a slijedeći će ponovo biti u decembru ove godine.


Poslanici EP osudili odmetnička takmičenja poput Evropske superlige\nBeta 23. novembra 2021. 19:20\nPoslanici Evropskog parlamenta (EP) danas su ubedljivom većinom izrazili protivljenje svim „odmetničkim takmičenjima“, poput kontroverznog projekta fudbalske Evropske superlige (ESL).\nNeobavezujućom rezolucijom poslanici su pozvali na uskladjenost evropske sportske kulture „sa vrednostima EU poput solidarnosti, održivosti, inkluzivnosti, otvorenosti takmičenja, sportske zasluge i ferpleja“.\nIzrazili su protivljenje „odmetničkim takmičenjima“ koja „potkopavaju navedena načela i ugrožavaju stabilnost ukupnog sportskog ekosistema“.\nZa rezoluciju je glasalo 597 poslanika, protiv je bilo 36, a 55 uzdržanih, navodi Asošiejted pres.\nPredsednik Evropske fudbalske unije (Uefa) Aleksandar Čeferin pozdravio je usvajanje rezolucije, rekavši da će telo koje vodi nastaviti da saradjuje sa EU „radi jačanja i zaštite evropskog modela sporta u evropskom fudbalu“.\nDvanaest najvećih svetskih fudbalskih klubova u aprilu je obelodanilo plan o pokretanju novog takmičenja, Evropske superlige, rivalskog elitnoj Ligi šampiona, koju organizuje Uefa.\nTaj potez, motivisan padom broja posetilaca na stadionima i potencijalnom ogromnom zaradom, odmah je naišao na osudu Uefe, koja je zapretila da će pobunjene klubove, inicijatore ESL, isključiti iz svih drugih takmičenja.\nGlobalna reakcija koju je izazvao plan i pretnja kažnjavanjem navela je devet klubova inicijatora ESL da se povuku iz tog projekta, a verni su mu ostali jedino Real Madrid, Barselona i Juventus.\nRezoluciju koju je usvojio EP predložio je poljski demohrišćanski poslanik Tomaš Frankovski, bivši profesionalni fudbaler, koji je naveo da je ESL „izraziti primer“ takmičenja od kojeg „korist imaju jedino snage koje ugrožavaju evropsku dimenziju u sportu i teže da potkopaju njene karakteristike“.\nOrganizatori ESL su Evropskom parlamentu uputili pismo u kojem su odbacili kritike da stvaraju takmičenje suprotno evropskim vrednostima, i optužili Uefu za kršenje antimonopolskih pravila EU.\nEvroparlamentarci su pozvali i na izdvajanje veće količine novca za amaterske sportove, ali nisu predložili detaljne planove koje bi sportski savezi mogli da primene.\n„Poslanici Evropskog parlamenta žele uspostavljanje ravnoteže izmedju komercijalnih interesa profesionalnog sporta i njegovih društvenih funkcija, jačanjem veza amaterskog i elitnog sporta“, navodi se u rezoluciji.\nČlanovi EP su obećali da će se pozabaviti pitanjem rodne nejednakosti i uznemiravanja u sportu, „naročito kada je reč o zaradama i jednakoj zastupljenosti u odborima sportskih organizacija“, navodi AP.\nNovak Đoković: Kvalitet vazduha zabrinjava, neću odustati da se borim za pravdu i…\nSrpski plivač Andrej Barna šampion Amerike na 100 slobodno\nAvganistanski bokserski tim ostao u Srbiji iz straha od talibanskog…\nĐoković se ogradio od „pozicije“ i „opozicije“\nDilan Prašović u Londonu boksuje protiv Britanca Čemberlejna\nPrašović u Londonu boksuje protiv Britanca Čemberlejna\nKomemoracija Momčilu Vukotiću: Odlazak tihe legende\nIŽS: Većina devojčica misle da je vazno da se bave sportom\nInstitut za ženski sport: Većina devojčica misle da je važno…\nObradović: Da sprečimo kontranapad Metropolitansa


Obrazovni centar MozaIQ - Ozonpress :: internet portal\nObrazovni centar MozaIQ\nTag: mentalna aritmetika, SuanPan\nDa li verujete da postoje deca koja mogu da za vreme od 3-5 sekundi izračunaju misaonim putem trocifrene brojeve bez ikakvih pomagala, ili da u isto vreme pevaju himnu Srbije i računaju niz od više brojeva? Sada će to moći i vaša deca jer je otvorena prva škola SuanPan mentalne aritmetike u Čačku i Gornjem Milanovcu!\nObrazovni centar MozaIQ otvoren je kao koordinacioni centar za Čačak i Gornji Milanovac u sklopu Centra Pro Mens iz Niša koji je nosilac licence za primenu SuanPan mentalne aritmetike za ceo Balkan.\nSuanPan Mentalna aritmetika predstavlja dokazani moždani stimulans koji podstiče istovremenu upotrebu leve i desne hemisfere i to radom na abakusu (računaljkama starim 3.000 godina), samim tim i uravnoteženiji razvoj mozga i misaonog procesa. Dok deca računaju neuroni u mozgu stvaraju igranku, a time se stvaraju sinapse neraskidive veze i šansa da se u detetu probudi mali Tesla ili Ajnštajn koji je tu uspavan.\nObzirom da su obe strane mozga povezane zajedničkim procesom, učenje biva uspešnije, i uočava se znatno poboljšanje koncentracije, memorije, kreativnosti i samopouzdanja.\nPrvi rezulati i vidovi napretka se mogu uočiti već nakon 3-4 meseca rada. Nakon 8 meseci rada deca su u mogućnosti da rade dve stvari istovremeno, kao što imamo primer da deca u istom trenutku računaju i pevaju pesmu.\nProgram Suan Pan mentalne aritmetike namenjen je deci uzrasta od 5-14 godina. U ovom razvojnom dobu dece jedino je moguće uticati na razvoj sinapsi. Sama obuka traje osam meseci i održava se jednom nedeljno u trajanju od 2h, časove vode diplomirani profesori razredne nastave.\nJednom usvojen metod nije potrebno obnavljati kao što je na primer slučaj sa vožnjom bicikla.\nCentar je otvoren zbog želje da se i našoj deci omogući napredak i primena ove metode. Prilikom upoznavanja sa decom koja pohađaju ili su završili ovu vrstu obuke, svako ostane zaista fasciniran. To je bio slučaj i sa mnom, te sam želela da i našoj deci bude dostupan ovaj vid napretka.\nInteresovanje je iznenađujuće veliko, svaki roditelj koji se bliže upozna sa načinom rada i metodom SuanPan mentalne aritmetike odmah poželi da i njegovo dete pohađa obuku. Jer zaista svi mi želimo najbolje za svoju decu, a ovo je jedan deo toga.\nMoram da napomenem da Suan Pan mentalna aritmetika nije matematika, to je obrazovni program koji u sebi pored mentalne aritmetike, sadrži deo Montessori obrazovanja, razne vežbe za pojačanu pažnju, memoriju i koncentraciju.\nMoto naše škole je da u „Svakom detetu spava mali genije, a mi smo tu da ga probudimo“…\nČačak 0653065630 Gornji Milanovac 0653065631\nMožete nas posetiti i na facebook stranici – Obrazovni centar Mozaiq\nSvi profesori na jednom spisku


Vodostaji u Crnoj Gori porasli, situacija ozbiljna\nTenutna hidrološka situacija u Crnoj Gori je ozbiljna ali nije alarmantna, s obziriom na velike količine kiše koja pada posljednjih dana. Vodosatji su porasli i trenutno je najozbiljnija situacija u Nikšiću, gdje je vodostaj Zete dostigao 214 cm, kaže za Portal Analitika Novak Darmanović, iz Hidrometeorološkog zavoda Crne Gore.\n“Na mjernoj stanici kod Vezirovog mosta izmjereno 935 centimetara, u odnosu na maksimalnu vrijednost zabilježenu 1979. godine koja je iznosila 1226 možemo reći da su ovo izuzetno visoke vode. Međutim prema raspoloživom prognostičkom materijalu i prema prognozama sinoptičara u toku dana se očekuje smanjen intenzitet padavina i prelazak južnog vjetra u sjeverni. Stoga se nadamo da rijeke neće dostići svoje maksimalne nivoe", kaže Darmanović.\nU Nikšiću je ozbiljnija situacija, vodostaj Zete u Nikšićkom polju je visok i trenuno stanje je 214 centimetara.Darmanović, koji je šef grupe za instrumente i mjerenja, naglašava da ako se ovim intenzitetom nastave padavine, moguće je da kod Nikšića dođe do bilježenja maksimalnog nivoa voda.\nKada je riječ o oblasti Skadarskog jezera trenurno je nivo na Plavnici 342 cm. Dosta uticaja imaće priliv Drima u Bojanu, koji automatski podiže nivo jezera. Tamo je vodostaj 424, a raniji maksimum zabilježen 2010. je iznosio 636 cm.\n"Nadamo se da će oslabiti padavine i u Albaniji i kod nas, što bi pomoglo da situacija ne postane alarmantna. Redovno pratimo vodostaje, još uvijek nemamo alarmantnu situaciju, ali je ona ozbiljna, posebno u Nikšiću", kaže Darmanović i naglašava da će građani o nivou vodostaja biti balagovremeno obavješteni.\nU Posljednja 24 sata najviše kiše je palo na Cetinju 196 milimetara po metro kvadratnom, a zatim u Nikšiću 91 litar, Podgorici 85 litara, u Kolašinu 77, a Budvi 70 cm po metru kvadratnom.


Dječije pozorište RS podržava Susrete profesionalnih pozorišta lutaka Srbije - Srpskainfo\nTako će od sutra, 20. aprila, do 28. aprila 2021. godine sve predstave bite emitovane onlajn na zvaničnom jutjub kanalu.\nPredstave počinju svaki dan u 19 časova, a kako je ovo prvi put da se Susreti organizuju onlajn, namjera organizatora je da bar na ovaj, za sada jedini dostupan način, održe Susrete.\nDječije pozorište Republike Srpske bilo je čest gost Susreta, a ove godine će objavama na svojim internet platformama najavljivati predstave kolega iz Srbije, kako bi i na ovaj način profesionalna zajednica pozorišta solidarno izdržala godinu u kojoj se svi jednako trude da ne izgube kontakt i interakciju sa svojom publikom.\n– Sagledavanje godišnjih produkcija, iskoraci u repertoaru, nove dramaturške poetike i rediteljski koncepti, glumačke bravure.., sve su ovo važni temelji na kojima već 50 godina istrajavaju Susreti profesionalnih pozorišta lutaka Srbije, a podrška iz Republike Srpske ni ovaj, 51. put neće izostati – poručili su iz Pozorišta.\nKultura Dječije pozorište RSFestivalpodrškaSrbijaSusreti\nKorona otjerala goste: Za proljeće rezervacije turista nikad manje\nStevandić učestvuje na projektu razvoja zdravstva Srbije


Skupština ocenila ilegalnim Ustav Srbije\n“Skupština Kosova osuđuje spominjanje Kosova u preambuli novog Ustava Srbije kao i organizovanje referenduma na teritoriji Kosova. Skupština ovakvo ponašanje srpske države smatra ustavnom agresijom prema Kosovu“, kaže se u izjavi koju je u ime predlagača, DPK, pročitao šef Poslaničke grupe Jakup Krasniqi.\nU izjavi se dodaje “da Skupština Kosova očekuje od Kontakt-grupe i Evropske unije da ovaj akt oceni jednostranim koji neće imati uticaja na politički status Kosova.“\nSkupština ocenjuje da je referendum o Ustavu Srbije na Kosovu ilegalan, te stoga neće imati pravnih efekata i smatra da njegovo održavanje na Kosovu utiče na nesigurnost građana Kosova. Skupština je pozvala kosovske Srbe da se integrišu u društveni i institucionalni život na Kosovu. Takođe, Skupština Kosova je ubeđena da argument o eventualnom odlaganju utvrđivanja statusa neubedljiv i može da usložni demokratske procese na Kosovu i regionu. “Narod Kosova je suveren i treba da odluči o svojoj sudbini”, zaključuje se na kraju izjave.\nSkupština Kosova je na sednici u četvrtak razmotrila bezbednosnu situaciju na Kosovu, o čemu je pred poslanicima govorio ministar unutrašnjih poslova Kosova Fatmir Rexhepi. Ministar je istakao da na bezbednosnu situaciju utiču i delovanje paralelnih struktura i obaveštajnih službi iz Srbije, koje deluju na severu ali i drugim delovima Kosova:\n«Dešavanja na severu Kosova i integracija grada Mitrovice u ovoj fazi ostaju potencijalni faktori koji utiču na bezbendosno stanje na celoj teritoriji Kosova. Dugogodišnje delovanje određenih obaveštajnih struktura na Kosovu utiče da situacija na Kosovu potencijalno bude destabilizirajuća.»\nRexhepi je, govoreći o statistici izvršenja najtežih krivičnih dela, rekao da je policija uspela da rasvetli 55 odsto ubistava izvršenih od 2000. do septembra 2006. godine, dok je uspešno okončano 45 odsto slučajeva podmetanja eksplozivnih naprava. Prema njegovim rečima, poslednji incidenti sa eksplozivnim napravama utiču na usložnjavanje bezbendosne situacije. Rexhepi je istrakao da unutar institucija Kosova i MUP-a Kosova postoji konsenzus o potrebi stvaranja jedne obaveštajne agencije po evropskim standardima.


EK poručila Srbiji da obustavi Južni tok | ENERGETIKArs.com\nNalazite se na Home » ENERGETIKA » EK poručila Srbiji da obustavi Južni tok\nObjavljeno: 19:03, 18. јула 2014.\nBEOGRAD, Evropska komisija je preporučila Srbiji da obustavi rad na izgradnji Južnog toka dok taj projekat ne bude u potpunosti harmonizovan sa zakonodavstvom EU.\nEK podstiče rad na povezivanju sa bugarskim sistemom protoka gasa, objašnjava danas EU Info centar (EUIC) u Beogradu.\n„EK se, načelno, ne protivi projektu Južnog toka, jer je veoma važno proširiti načine i izvore snabdjevanja gasom na Zapadnom Balkanu“, piše u tekstu EUIC i dodaje se da „Komisiju ne brine gasovod kao takav, već način na koji se ovaj projekat sprovodi“.\nJužni tok, kao i svi drugi veliki infrastrukturni projekti u Evropi, mora imati čvrst pravni i regulatorni okvir, koji, kako se navodi, za sada ne postoji.\nNijedan međuvladin ugovor koji je Rusija potpisala o Južnom toku nije u skladu sa zakonima EU, kako u slučaju država članica EU, tako i trećih zemalja, poput Srbije, i stav Komisije o Južnom toku u slučaju Srbije nije izuzetak, navedeno je u tekstu.\n„Kao potpisnica Ugovora o osnivanju energetske zajednice, Srbija je obavezna da primjeni sve relevantne zakone EU, da razvije adekvatan regulatorni okvir, te da liberalizuje energetsko tržište u skladu sa pravnim tekovinama EU. Kao zemlji kandidatu, u dugoročnom interesu Srbije je takođe da osigura da njeno učešće u projektu Južnog toka ne krši osnovne principe pravnih tekovina EU“.\nU ovoj fazi, Evropska komisija preporučuje Srbiji da obustavi radove na izgradnji Južnog toka do trenutka potpune harmonizacije projekta sa zakonodavstvom EU, čime će „izbjeći povećanje troškova za popravku infrastrukture u budućnosti“, navodi EUIC.\n„Istovremeno, Komisija podstiče Srbiju da radi na povezivanju sa bugarskim sistemom protoka gasa“, piše u tekstu.\nEK je za taj projekat, koji bi doprinjeo unapređenju energetske bezbjednosti Srbije, izdvojila 14,2 miliona evra, a Evropska banka za obnovu i razvoj je obećala da će ga podržati „ukoliko Srbija obavi restrukturiranje Srbijagasa u skladu sa pravilima EU“.\nDodaje se i da su navodi da Transjadranski gasovod „izlazi iz okvira zakonodavstva EU“ netačni, i podsjeća se da su, za razliku od pristalica Južnog toka, pobornici Transjadranskog gasovoda još 2011. uložili zahtjev za izuzeće kod nadležnih državnih regulatornih organa i da je EK 2013. odobrila djelimično izuzimanje od pravila koje podlježe posebnim uslovima.\nPristalice Južnog toka još nisu uložile takav zahtjev, a ukoliko to urade, državni regulatorni organi i Komisija bi bili u obavezi da procjene takav zahtjev i analiziraju pojedinosti tog projekta na osnovu kriterijuma iz Direktive o gasu, pojašnjava EUIC.\nU tekstu se zaključuje da je cilj izuzimanja od pravila da omogući razvoj infrastrukture, koji bi u suprotnom bio nemoguć. B92, Tanjug\nTags: evropska komisija,juzni tok,srbija


Neuspešan pokušaj obnove bliskoistočnih mirovnih razgovora\nAmerički izaslanik za Bliski istok Džordž Mičel nije uspeo da nagovori palestinskog predsednika Mahmuda Abasa da se vrati mirovnim razgovorima sa Izraelom.\nGlavni palestinski pregovarač, Saeb Erekat, kaže da je Mičel, tokom današnjeg sastanka na okupiranoj Zapadnoj obali, apelovao na Abasa da obnovi pregovore. Erekat kaže da je Abas rekao Mičelu da prvo mora da nagovori izraelsku vladu da odustane od svojih preduslova.\nIzraelski premijer Benjamin Netanjahu nedavno je naredio desetomesečno zamrzavanje izgradnje novih jevrejskih naselja na Zapadnoj obali. Ta mera ne odnosi se na Istični Jerusalim, za koji Palestinci žele da bude prestonica njihove buduće države.\nMičel se juče odvojeno sastao sa Netanjahuom i sa izraelskim predsednikom, Šimonom Peresom. Do najnovije posete američkog izaslanika tom regionu došlo je u jeku opadanja nade da će Sjedinjene države uspeti da nagovore Izraelce i Palestince da uskoro obnove mirovne pregovore.


Dmitrij Medvedev: Nameću nam sankcije, pa traže da osiguramo snabdevanje u hrani - To ne ide tako, nismo mi idioti\nHome/U FOKUSU/Dmitrij Medvedev: Nameću nam sankcije, pa traže da osiguramo snabdevanje u hrani – To ne ide tako, nismo mi idioti\n20. маја 2022.\tU FOKUSU 3 Komentara\nZapad ne može da udari Rusiju „ludim“ ekonomskim sankcijama i istovremeno da očekuje da će ta zemlja garantovati snabdevanje hranom, ocenio je drugi čovek Saveta bezbednosti Rusije Dmitrij Medvedev.\nDržavni sekretar SAD Entoni Blinken osudio je Moskvu tokom sastanka Saveta bezbednosti UN u organizaciji SAD, da drži kao taoca snabdevanje hranom milione Ukrajinaca i još milione drugh ljudi na svetu“.\nMarija Zaharova: Rusija odbacuje američke optužbe kako koristi „glad kao oružje“\nRusija odbacuje američke optužbe kako koristi „glad kao oružje“, izjavila je portparol MIP Rusije Marija Zaharova. Istovremeno, zamenik predsednika Saveta za bezbednost Dmitrij Medvedev smatra da Rusija ima sve mogućnosti da spreči prehrambenu krizu, ali da je obezbeđivanje hrane za građane Rusije – sveta stvar.Zaharova je istakla da Moskva kategorički odbacuje optužbe da koristi „glad kao oružje“, a koje je izneo izvršni direktor Svetskog programa za hranu UN, Amerikanac Dejvid Bizli na konferenciji Saveta bezbednosti Ujedinjenih nacija o prehrambenoj bezbednosti.\nOna je još dodala da su u MIP-u Rusije obratili pažnju na još jednu u nizu neprijateljsku optužbu američkih predstavnika. Takođe je ocenila da je Moskva i te kako svesna da ovakvim manipulacijama SAD i njihovi evropski saveznici pokušavaju da namerno dezorijentišu međunarodnu zajednicu, utičući tako da se i druge zemlje priklone podršci antiruskom kursu Zapada.\nRusija ne ometa izvoz ukrajinskog žita, ukrajinska vojska je minirala sopstvene morske luke\nRusija će, prema njenim rečima, nastaviti da isporučuje hranu u okviru svojih komercijalnih obaveza i kao humanitarnu pomoć stanovništvu ugroženih zemalja.\nMedvedev: Rusija neće isporučivati pšenicu i ostale prehrambene proizvode nauštrb sopstvenog tržišta. Obezbeđivanje hrane za građane Rusije – sveta stvar\nIstovremeno, zamenik predsednika Saveta za bezbednost Rusije Dmitrij Medvedev izjavio je da Rusija ima sve mogućnosti da spreči prehrambenu krizu, ocenivši da sankcije Zapada protiv Rusije idu na štetu njegovim vitalnim pitanjima.\nOn je objasnio da će zemljama uvoznicima ruske pšenice i ostalih prehrambenih proizvoda biti teško da funkcionišu bez isporuka iz Rusije. Milioni građana, kako je istakao, od političara očekuju, generalno, samo jedno: mogućnost da žive normalno, mirno i u blagostanju, a sankcije to onemogućavaju.\nOn je takođe poručio da Rusija neće isporučivati pšenicu i ostale prehrambene proizvode nauštrb sopstvenog tržišta. Medvedev je još dodao da je obezbeđivanje hrane za građane Rusije – sveta stvar.\n„Naša zemlja je spremna da ispunjava svoje obaveze u potpunosti. Ali, i od trgovinskih partnera očekujemo da sarađuju, uključujući i po međunarodnim pitanjima. Zapravo je nelogično: sa jedne strane, protiv nas uvode sumanute sankcije, a sa druge – zahtevaju da isporučujemo hranu. Tako ne može, nismo mi idioti“, napisao je on na svom Telegram kanalu.\nPrethodno je generalni sekretar UN Antonio Gutereš izjavio da UN rade na postizanju sporazuma o obezbeđenju izvoza hrane iz Ukrajine pomorskim putem. On je još dodao da međunarodno humanitarno pravo na koje se poziva Rezolucija SB 2417, predviđa da roba i rezerve koje su neophodne za opstanak civilnog stanovništva, uključujući hranu, useve i stoku, moraju biti zaštićene.


BIVŠI VISOKI PREDSTAVNIK SHWARTZ-SCHILING ŽESTOKO KRITIKOVAO MACRONA I EU: EU daje prazna obećanja a Rusija preko Dodika... | Slobodna Bosna\nBIVŠI VISOKI PREDSTAVNIK SHWARTZ-SCHILING ŽESTOKO KRITIKOVAO MACRONA I EU: EU daje prazna obećanja a Rusija preko Dodika...\nOdbijanje početka pregovora o proširenju EU sa Sjevernom Makedonijom i Albanijom kroz francuski veto izazvalo je veoma loše efekte u čitavom regionu Zapadnog Balkana. Još se jednom jasno pokazalo da Evropa ne ispunjava svoja obećanja i kroz to ulazi u pravu krizu vjerodostojnosti. Tačno je da zahtjevi Evrope za vladavinom prava moraju biti uvaženi među zemljama kandidatima. Sjeverna Makedonija i Albanija su ispunile zahtjeve dobijene od EU, kao što je i sama Evropska komisija to potvrdila. Odbacivanjem narednog koraka u pravcu EU, te se dvije zemlje, kao i cijeli region, vraćaju unazad.


UPOZORENjE povodom incidenata prema Romima u kontejnerskom naselju u Resniku • Poverenik za zaštitu ravnopravnosti\nMišljenja i preporuke Upozorenja UPOZORENjE povodom incidenata prema Romima u kontejnerskom naselju u Resniku\ndel. br. 021-02-52/2013-01 datum: 11. 9. 2013.\nPoverenica za zaštitu ravnopravnosti Nevena Petrušić izražava zabrinutost zbog nedavnih incidenata prema Romima u kontejnerskom naselju u Resniku. Ovakvi slučajevi su ozbiljna pretnja stvaranju otvorenog, tolerantnog i demokratskog društva, zasnovanog na ljudskim pravima i principu vladavine prava.\nObaveza svih nadležnih je da bez odlaganja preduzmu sve mere kako bi obezbedili miran život svim građanima i građankama i sprečili nasilje, pretnje, izazivanje mržnje i netrpeljivosti prema nacionalnim vepskim i drugim manjinama.\nSrbija mora da bude zemlja u kojoj se poštuju prava svih koji u njoj žive, bez obzira na nacionalnu pripadnost, etničko poreklo ili bilo koje drugo lično svojstvo. Borba protiv rasizma i ksenofobije podrazumeva efikasnu reakciju i kažnjavanje izvršilaca, kao i svih onih koji šire rasnu mržnju i netrpeljivost.


Japanci zainteresovani za uvoz srpske maline i borovnice - Voćarstvo | Agroklub.rs\nPrema najavama Ministarstva poljoprivrede Srbije delegacija Privredne komore Japana sa privrednicima će u martu posetiti našu zemlju i tada će intenzivirati dalje dogovore o uvozu smrznute maline i borovnice.\nNa sastanku ministra poljoprivrede Branislava Nedimovića sa delegacijom japanske Privredne komore, održanom u Beogradu, potpisan je Memorandum o saradnji ministarstva i Poslovne asocijacije Japana i jugoistočne Evrope, čiji je jedan od ciljeva intenziviranje dogovora o uvozu smrznute maline i borovnice u tu dalekoistočnu azijsku zemlju.\nNa sastanku ministra poljoprivrede Branislava Nedimovića sa delegacijom japanske Privredne komore, održanom u Beogradu, kako prenosi N1, potpisan je Memorandum o saradnji ministarstva i Poslovne asocijacije Japana i jugoistočne Evrope. Privredna delegacija Japana i jugoistočne Evrope takođe je zainteresovana za gradnju fabrike za preradu maline i drugog voća, a s druge strane Ministarstvo poljoprivrede je podsetilo na to da je nedavnim usvajanjem i usaglašavanjima dokumenata omogućen nesmetan izvoz kokošijih jaja iz naše zemlje.\nIzvoz maline Izvoz borovnice Srbija Izvoz Japan Ministarstvo poljoprivrede Branislav Nedimović


U Srbiji registrovan 2.161 medij\nU Srbiji je trenutno registrovan 2.161 medij, istakli su za Danas.rs u Agenciji za privredne registre.\nU medijskom registru, dodaje se u odgovoru APR, upisano je 229 televizijskih programa, 901 dnevne i periodične novine, 668 internet portala i internet stranica, 27 servisa novinskih agencija, kao i 319 radijskih programa i 17 koji se vode pod “ostalo”.\nSavetnica za medije predsednika Srbije Aleksnadra Vučića Suzana Vasiljević rekla je sinoć gostujući u Insajder debati da postoji i pokazala spisak od 18 nezavisnih medija ili, kako je rekla, “onih koji kažu da su nezavisni”.\nU Srbiji registrovan 2.161 medij… A koliko je nezavisnih?\nA post shared by Dnevni list Danas (@danas.rs) on Mar 28, 2019 at 6:04am PDT\nU Srbiji 400 medija više nego prošle godine\nSkoro četvrtina medija upisanih u Registar medija ugašeni\n← Ćulibrk: Vučić proziva medije koji u njemu ne vide božanstvo\nMedijska kosovizacija Srbije →


(FOTO) MIGRANT PRETUČE SRBINA: Prekršaj i kazna 5.000 dinara! MIRNA PATROLA: Krivično delo i 5 godina zatvora! | Vesti Dana\nDa li u Srbiji važe različiti zakoni za migrante, a drugi za naše građane?\nOdluka policije da pozove Damnjana Kneževića na razgovor povodom istrage da je počinio krivično delo raspirivanja nacionalne, rasne i verske mržnje šokirala je javnost u Srbiji, a radi o slučaju patrola koje su razgovarale sa migrantima i u kojima nije bilo apsolutno nikakvog nasilja niti uvreda.\nPored toga aktivisti su rekli migrantima da veruju da su oni dobri ljudi, ali su molili migrante da ne prave probleme po Srbiji i da kažu svojim prijateljima da takođe ne izazivaju incidente, istovremeno ilegalni migrant Muhamad Said je za brutalno prebijanje našeg građanina u Loznici pri čemu je imao 2 saučesnika dobio kaznu od samo 5.000 dinara, pored toga sve je tretirano kao prekršaj, a ne kao krivično delo.\nKnežević je na svom profilu objavio fotografiju poziva koji je dobio od policije. Kazne predviđene za ovo delo se kreću od minimum 6 meseci do 5 godina zatvora.\nHajde sada da pogledamo kako se tretiralo brutalno prebijanje našeg sugrađana u Loznici, koje nije klasifikovano kao krivično delo već samo kao prekršaj. Sami ćete moći da prosudite da li postoji diskriminacija naših građana u pravosudnom sistemu.\nMigranti Anis Omar iz Libije, Muhamad Said državljanin Palestine i Amin Vahab iz Irana su u mestu Ljubovija koje pripada opštini Loznica 25.03.2018. godine oko 04:15 ničim izazvani napali i pretukli građana Srbije Miloša Kovačevića, za šta su dvojica dobili kazne kazne od 10 dana zatvora, a jedan je kažnjen sa samo 5 dana zatvora. Skandal je izašao u javnost nakon objavljivanja iscepane presude koju su građani pronašli na ulici, što je izazvalo ogorčenje na društvenim mrežama. (Fotografije iscepane presude ćete moći da vidite u celosti na dnu teksta).\nGrupa migranata prišla je vratima automobila i počeli su da ih udaraju, dok su se u kolima su se nalazili Miloš Kovačević i Jovica Filipović. Nakon udaranja Kovačević je izašao iz automobila nakon čega mu je „dete izbeglica“ maloletni Mahamad Said zadao udarac u predelu glave, nakon čega je Miloš Kovačević pao na asfalt, a zatim su ga sva trojica migranata tukla dok je ležao bespomoćno na asfaltu.\nPovrede koje je Kovačević dobio zavedene su u Domu zdravlja Ljubovija.\nTrojica migranta osuđeni su za remećenje javnog reda i mira, na osnovu člana 43 stava 1 istoimenog zakona.\nAnis Omar iz Libije (rođen 1999. godine) i Amin Vahab iz Irana (rođen 1993. godine), osuđeni su za brutalni napad na samo 10 dana zatvora. Obijica su Srbiju ušli ilegalnim putem.\nMuhamad Said državljanin Palestine (rođen 2001. godine) koji je maloletno lice, to jest takozvani „dete izbeglica“ osuđen je na kaznu od samo 5 dana zatvora, iako je bio inicijator napada.\nSaid je Kovačevića prvi udario u glavu nakon čega je pao na asfalt, a besumučnom prebijanju su se nakon toga priključila druga dvojica migranata. Presuda je pronađena na ulici nakon što je migrant iscepao i bacio.\nSami procenite da li u Srbiji postoje dvostruka pravila i da li se praktikuje diskriminacija većine i recite nam šta mislite u komentarima.\nViše o lažnim vestima koje su plasirali pojedini mediji, a u kojima se bez dokaza naši građani optužuju za diskriminaciju možete pročitati klikom OVDE.\nSkandaloznu presudu kojom se migranti za prebijanje kažnjavaju sa samo 5.000 dinara možete pogledati na sledećim fotografijama:


Kako Aerodrom “Nikola Tesla” očiste od snega za 8 minuta (VIDEO) | Telegraf – Najnovije vesti\nKako Aerodrom "Nikola Tesla" očiste od snega za 8 minuta (VIDEO)\nVozni park Zimskog štaba Aerodroma "Nikola Tesla" raspolaže sa 10 jedinica vučnih vozova za uklanjanje snega, ima i snegobacače, traktore sa raonicima...\nNa Aerodromu “Nikola Tesla” avio-saobraćaj odvija se prema planiranom redu letenja bez obzira na sneg koji neprestano pada. Sve operativne službe rade pojačanim kapacitetima i angažovane su kako bi se avio-saobraćaj obavljao bezbedno i nesmetano.\tpročitaj još KONAČNI SPISAK: U ovim mestima je raspust produžen, a pogledajte gde su samo skraćeni časovi\nOvaj srpski grad proglasio je epidemiju gripa: Deca za sada, ipak idu u školu!\nU Novom Sadu kad neko umre, moraju da ga drže u kući i po nekoliko dana. Razlog je užasan\nOboren apsolutni rekord na beogradskom aerodromu “Nikola Tesla”!\n– Beogradski aerodrom raspolaže najmodernijom vrhunskom opremom za čišćenje snega u ovom delu Evrope, a veličina voznog parka omogućuje da deluju brzo i istovremeno na svim potrebnim lokacijama. Poletno-sletna staza dužine 3.400 metara i širine 45 metara u potpunosti se očisti od snega za 8 do 10 minuta – saopštio je beogradski aerodrom, a prenosi Tangosix.rs.\nNovootvorena platforma za odleđivanje i sprečavanje zaleđivanja vazduhoplova je u funkciji, a tehnološkim rešenjem predviđeno je istovremeno korišćenje platforme za dva uskotrupna ili jedan širokotrupni avion.\nVozni park Zimskog štaba Aerodroma “Nikola Tesla”, naime, raspolaže sa 10 jedinica takozvanih vučnih vozova za uklanjanje snega sa poletno – sletne staze, rulnih staza i platformi. Zatim, imaju snegobacače, čija je namena da sneg sa nanosa odbacuju na bezbednu razdaljinu od 40 metara od piste i rulnih staza, kao i specijalna vozila za posipanje tečnosti i granula koje sprečavaju stvaranje leda na pisti. Za ovo vreme aerodrom ima i dva vozila za merenje koeficijenta trenja na pisti, građevinske mašine i traktore sa raonicima, koji služe za uklanjanje snega sa teže dostupnih manevarskih površina, kao i šest savremenih kamiona za odleđivanje i zaštitu od zaleđivanja aviona.\nPogledajte čišćenje snega na beogradskom aerodromu:\n(Telegraf.rs / Tangosix.rs)\nTagovi: Aerodrom Nikola Tesla, Čišćenje snega, Sneg\tPoređaj komentare:\nPera 11.01.2017 - 17:00\nMogli bi tako i sve ulice da ociste za 8 minita.\nMOMO 11.01.2017 - 19:43\nKako Aerodrom "Nikola Tesla" očiste od snega za 8 minuta (VIDEO) Na ovom poslu je zarada veća nego kad uložite novac u banku\nKako Aerodrom "Nikola Tesla" očiste od snega za 8 minuta (VIDEO) EPS predao Pošti račune u roku!\nKako Aerodrom "Nikola Tesla" očiste od snega za 8 minuta (VIDEO) Reakcija Elektroprivrede Srbije povodom požara u Nišu


FASCIKLA 20 folija neon plava - Idealno.rs\nPočetna / Kancelarija i škola / Arhiviranje / Mape / FASCIKLA 20 folija neon plava\nPonuda prodavnice DIjaspora.shop za proizvod FASCIKLA 20 folija neon plava. Ispravnost cene i podataka proveri na internet stranici prodavnice.\nDRŽAČ PAPIRA dupli metalic plavi\nFASCIKLA sa 40 folija plava\nDRŽAČ PAPIRA dupli A4 sa štipaljkom plavi\n• oznaka: F/C\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FASCIKLA 20 folija neon plava i izberi najbolju. Mape iz kategorije Arhiviranje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FASCIKLA 20 folija neon plava i vidi da li ti odgovara ili pogledaj druge proizvode brenda NEON. Opis i tehnički podaci proizvoda FASCIKLA 20 folija neon plava se mogu razlikovati od onih u internet prodavnici u kojoj obavljaš kupovinu. FASCIKLA 20 folija neon plava je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za FASCIKLA 20 folija neon plava proveri u prodavnici u kojoj nameravaš da obaviš kupovinu. Slika za FASCIKLA 20 folija neon plava je simbolična, zato se pre kupovine u prodavnici uveri da je proizvod isti.